qundao/data-zh-poetry huggingface dataset:
宿宝积寺
作者：陈恭尹
朝代：清
体裁：古风

跻险力未疲，白日停西峰。将酌石上泉，迤逦投云松。幽寺肃古苔，绝壁悬高窗。列席就清阴，开襟面凉风。石床倚林标，远眺千里江。原野渐微没，井邑方空濛。今古一朝暮，宇宙何终穷。茫茫大梦内，往哲留其踪。聊为命觞壶，冥寄开心胸。
宿梁器圃寒塘
作者：陈恭尹
朝代：清
体裁：七言律诗

衰柳亭边酒数杯，扁舟昨日虎头回。结成茅屋竟何事，开到黄花人又来。小郭乍寒山有雨，平池经旱水兼苔。旧家正在江城外，深夜无人莫上台。
宿罗克生
作者：陈恭尹
朝代：清
体裁：五言律诗

衡山三十里，樵子识君家。一路杉松雨，开门桃李花。乍逢如宿昔，未老亦烟霞。叹息青灯夜，春衣冷欲加。
宿罗浮飞云峰候日出
作者：陈恭尹
朝代：清
体裁：七言律诗

仙山终古少行踪，绝顶良宵不易逢。暗积落花归上界，倒悬明月照西峰。江潮应瀑声千里，海气成霞色万重。一线日轮天已晓，远鸡才报下方钟。
宿董无休五羊寓舍留别
作者：陈恭尹
朝代：清
体裁：七言律诗

雨歇空堂秋气生，酒杯无惜坐深更。扁舟此去复为客，一宿缘君暂到城。夜月几时还共照，楚山应恨不同行。西风万里传书处，待汝题诗赠屈平。
宿西台精舍
作者：陈恭尹
朝代：清
体裁：五言律诗

无意成投宿，心知此地稀。楼台衔石壁，灯火聚渔矶。叠浪千峰出，当门百谷归。一宵吟咏冷，多谢老僧衣。
宿资福寺楼夜坐小酌怀张菊水次双河韵
作者：陈恭尹
朝代：清
体裁：七言律诗

鹦鹉杯飞琥珀浓，小楼门户掩重重。溪深不用防喑虎，日落无因借烛龙。宿约即今成异地，客行从此又何峰。酒酣好作同游梦，莫打经堂午夜钟。
宿高台寺
作者：陈恭尹
朝代：清
体裁：古风

山南势盘郁，开豁独斯宇。中天置茅屋，上与祝融伍。阶下俯众峰，窗间括南土。夜冥江火近，日出寒檐雨。托宿此最高，终身未更数。
宿鸟
作者：陈恭尹
朝代：清
体裁：五言律诗

日暮将何适，归飞尚有林。侧衔千里翼，独立五更心。山月横枝浅，寒池顾影深。幸无弹射患，安梦得于今。
寄何孟门时客琼南二载矣三首
作者：陈恭尹
朝代：清

醉别江头解袷衣，别来两度见芳菲。海南节序无寒暑，空使王孙不记归。唱和谁同水一方，今年稀得见篇章。看君亦是虬须客，莫到扶馀便自王。年年相约荔支红，挥扇高谈几老翁。挂绿凝冰知在念，未堪邮寄海船风。
寄何孟门时客琼南二载矣三首·其一
作者：陈恭尹
朝代：清
体裁：七言绝句

醉别江头解袷衣，别来两度见芳菲。海南节序无寒暑，空使王孙不记归。
寄何孟门时客琼南二载矣三首·其三
作者：陈恭尹
朝代：清
体裁：七言绝句

年年相约荔支红，挥扇高谈几老翁。挂绿凝冰知在念，未堪邮寄海船风。
寄何孟门时客琼南二载矣三首·其二
作者：陈恭尹
朝代：清
体裁：七言绝句

唱和谁同水一方，今年稀得见篇章。看君亦是虬须客，莫到扶馀便自王。
寄何慎思顺德二首
作者：陈恭尹
朝代：清

新年频不值，舟楫各西东。夜月同江上，春灯忆县中。潮生环郭绿，彩舞间花红。请以无疆兕，因君献若翁。东风开万堞，身坐百花间。大邑人希暇，平心政自闲。寝兴承白发，厅事对青山。并报君亲重，恩酬鬓未斑。
寄何慎思顺德二首·其一
作者：陈恭尹
朝代：清
体裁：五言律诗

新年频不值，舟楫各西东。夜月同江上，春灯忆县中。潮生环郭绿，彩舞间花红。请以无疆兕，因君献若翁。
寄何慎思顺德二首·其二
作者：陈恭尹
朝代：清
体裁：五言律诗

东风开万堞，身坐百花间。大邑人希暇，平心政自闲。寝兴承白发，厅事对青山。并报君亲重，恩酬鬓未斑。
寄佘杞亭广文乞康州何首乌
作者：陈恭尹
朝代：清
体裁：七言律诗

作传曾闻李习之，农经百草未尝知。成纹自蹙如山势，引蔓能交入夜枝。五岭诸州康最好，一筐相惠赤尤宜。年来病足资奇效，不为霜髯变黑丝。
寄佟恩平伟夫兼怀令兄贺县俨若
作者：陈恭尹
朝代：清
体裁：七言律诗

令尹今时谁独贤，平原公子号翩翩。恩州最迹登三考，端水逢君已二年。鸲鹆眼明惟制砚，龙蛇书好懒题笺。哲兄著作今多少，欲借邮筒为寄传。
寄俞介石别驾
作者：陈恭尹
朝代：清
体裁：七言律诗

使君生有梅花约，庾岭罗浮屡剖符。水部诗中频共赏，美人林下未应无。一枝春色聊堪寄，两地香风总不殊。欲挂片帆冬日下，三枫亭畔对冰壶。
寄古鍊师
作者：陈恭尹
朝代：清
体裁：七言律诗

五千言外悟精真，劫劫过来不坏身。浇酒乍禳东国火，掷泥闲化下方人。开将笑口流春电，养得家鸡在日轮。归去阆风上头住，玉芝宫阙总如银。
寄叶犹龙
作者：陈恭尹
朝代：清
体裁：七言律诗

门功先世在安边，少执金吾汉帝前。宝带尚存天府赐，箧书犹是异人传。闲中岁月耽山水，乱后文章托管弦。长记黄塘好风景，近来添得几湖船。
寄叶许山
作者：陈恭尹
朝代：清
体裁：七言律诗

荔枝曾自小园分，荔子红时倍忆君。短发细梳凉夜月，虚窗高掩后山云。狂书往事追狐史，梦寄闲身到鹤群。十载别来今大耋，鳄湖觞酌更须勤。
寄叶许山
作者：陈恭尹
朝代：清
体裁：七言律诗

闻君高卧江城里，宅后园林载一峰。中岁身曾官小凤，先公名在补山龙。多题逸句镌新竹，自领闲僧坐古松。白鹤观前湖月满，扁舟何夕此相从。
寄吴留村大司马
作者：陈恭尹
朝代：清
体裁：七言律诗

扁舟相送属清和，别后东风又再过。善病马卿犹宿昔，重临黄霸定如何。三江有戍今仍肃，万口成碑久更多。遗爱祠边方亩地，年年生日满笙歌。
寄周平山
作者：陈恭尹
朝代：清
体裁：七言律诗

介节清风最起予，此心虽迩迹常疏。青春莲府衔杯罢，明月茆斋入梦初。七国奇才多在客，六朝名士总能书。何因报我瑶华句，一纸寒山慰索居。
寄喻赓三
作者：陈恭尹
朝代：清
体裁：七言律诗

春来频客素馨田，想见高吟百卉前。琼海罢官唯白发，蜀门归路在青天。埋名后代还谁赏，廉吏今时不谓贤。同是旧人君更老，相思遥寄梦熊篇。
寄姚云望
作者：陈恭尹
朝代：清
体裁：七言绝句

江北江南雪色昏，白头骑马向中原。不知天地寒如此，犹有遗民问寝园。
寄孙赤崖且以为祝
作者：陈恭尹
朝代：清
体裁：七言律诗

孙登长啸近何如，豪气元龙也未除。大耋五湖双鹤发，十年南海两鱼书。山中汗简藏应毕，腕下银钩力有馀。姓字昔曾承顾问，知君不载渭滨车。
寄家丽酉侍御
作者：陈恭尹
朝代：清
体裁：七言律诗

五十方登侍从班，早年高誉冠文坛。家声旧绘麒麟阁，疏草新传獬豸冠。别日渐多疑鬓发，远书珍重比琅玕。粤台梅蕊燕山雪，明月盈盈两地看。
寄家凤轩归化令
作者：陈恭尹
朝代：清
体裁：七言律诗

不同杯酒几经春，又见桃花刺眼新。黄绶去为飞舄客，白头家有倚闾人。音书非远无金玉，岭海分流隔粤闽。一语嘉州君记取，此乡慎勿厌清贫。
寄家赉予
作者：陈恭尹
朝代：清
体裁：古风

小池之南摘莲子，记得摇舟弄江水。龙津渡头秋风起，布帆一别三百里。飞乌西飞何其急，歌者何人怅然立。深树凉蝉晓鸣涩，疏帘细雨当窗入。桐叶如啼柳如烟，昨日梦君今日眠。
寄寿何慎思邑侯
作者：陈恭尹
朝代：清
体裁：五言排律

沧海起飞鸿，黄鹂语晓风。山光城外内，水碧县西东。胜事张灯复，良宵聚酺同。三时闲节序，百戏走农工。羔酒公庭献，金章彩服通。韶华官柳绿，嘉燕烛花红。永誉神明宰，遐龄鹤发翁。大慈堪范俗，善事即移忠。汉柱名方重，邭苗雨正融。部人歌令德，矫首咏高崧。
寄怀何克谏何景雪
作者：陈恭尹
朝代：清
体裁：七言律诗

君家隐处海云东，水绕青螺一百峰。初日芙蓉三谢句，西山薇蕨二贤踪。投竿拟傍羊裘老，负土新成马鬣封。犹感故人嘉惠在，相思和梦夜千重。
寄怀叶渊发庶常
作者：陈恭尹
朝代：清
体裁：七言律诗

内廷佳饼赐红绫，著作年来定日增。石室续开先世史，青藜还对老人灯。家为南国无双族，悟彻西来最上乘。犹记嵩台谈梦处，清江如练月初升。
寄怀张寄亭太史
作者：陈恭尹
朝代：清
体裁：七言律诗

十二年前汗漫游，佗城杯酒共登楼。榜名已自魁三象，物论还归第一流。内翰新篇传北阙，先公遗树满南州。怀中书札多时在，未敢因人造次酬。
寄怀梁无闷
作者：陈恭尹
朝代：清
体裁：七言律诗

别来弥日把诗篇，壮气高文两浩然。旧剑弃为龙入水，新方期得鹤登天。穷通一梦身何预，性命兼言道始全。竹几蒲团闲永夜，三年不上卧床眠。
寄怀梁药亭三首
作者：陈恭尹
朝代：清

榜下无人不曰宜，丹山凤老始飞时。知名贾傅曾非少，擢第孙弘较尚迟。遂有丝纶贻父母，且无霜雪到须眉。花砖日暖趋朝暇，写寄南中别后诗。珠江腊后戒征航，万里金台道路长。赖有君恩移日月，始知天榜待文章。同人在处交相庆，异梦行时早报祥。岭海近来萧索甚，回天期尔续文康。比来频得欲归音，知尔青山恋恋心。玉匣日疏鸲鹆砚，石床秋冷凤皇琴。一官似是添贫计，浃岁应多久客吟。翰苑此时声价重，莫将文字卖鸡林。
寄怀梁药亭三首·其一
作者：陈恭尹
朝代：清
体裁：七言律诗

榜下无人不曰宜，丹山凤老始飞时。知名贾傅曾非少，擢第孙弘较尚迟。遂有丝纶贻父母，且无霜雪到须眉。花砖日暖趋朝暇，写寄南中别后诗。
寄怀梁药亭三首·其三
作者：陈恭尹
朝代：清
体裁：七言律诗

比来频得欲归音，知尔青山恋恋心。玉匣日疏鸲鹆砚，石床秋冷凤皇琴。一官似是添贫计，浃岁应多久客吟。翰苑此时声价重，莫将文字卖鸡林。
寄怀梁药亭三首·其二
作者：陈恭尹
朝代：清
体裁：七言律诗

珠江腊后戒征航，万里金台道路长。赖有君恩移日月，始知天榜待文章。同人在处交相庆，异梦行时早报祥。岭海近来萧索甚，回天期尔续文康。
寄怀王阮亭兼索其南海集
作者：陈恭尹
朝代：清
体裁：七言律诗

酷似高人王右丞，在官萧散意如冰。时名兄弟堪方驾，家学文章是一灯。沧海乘槎曾独到，越山怀古记同登。南来新咏多如许，纸贵衡阳写未能。
寄戴念庭三尊
作者：陈恭尹
朝代：清
体裁：七言律诗

经岁旌旗驻菊坡，罗浮秋色近如何。三山仙路城头迥，四百名峰入座多。更借寇君劳主眷，重临黄相起舆歌。西风开宴调云母，彩服承欢佩绶过。
寄方蒙章
作者：陈恭尹
朝代：清
体裁：古风

古道日以寡，新知宁不欢。与子别城隅，恻恻还山间。高窗落寒木，白雁飞河干。凉风改秋序，永夜衣裳单。十梦九见君，不自知其端。白璧照路衢，过者皆盘桓。谅无千尺绳，系我心与肝。
寄易宣人
作者：陈恭尹
朝代：清
体裁：七言律诗

碧云芳草遍河洲，心逐归潮到海楼。谢氏门中多翰墨，卫郎年少最风流。入群野鹤能惊众，出土新松即傲秋。近得孟光为伴侣，知君从此不低头。
寄曾省之
作者：陈恭尹
朝代：清
体裁：五言律诗

分居岭北南，异地幸同心。匪石能攻玉，如兰即断金。君从卜肆隐，予卧海门深。春别不曾送，秋风劳夜吟。
寄李相如
作者：陈恭尹
朝代：清
体裁：七言律诗

南方归客尽能传，玉貌虬须各宛然。马上诗成临战处，幕中筹算未形先。天悬山驿三千里，醉别江船十八年。莫讶双鱼频不到，昆池流水入西偏。
寄李相如
作者：陈恭尹
朝代：清
体裁：古风

李公十六生虬须，虎头豹眼长身躯。诸生籍中弄文笔，姓名已自闻江湖。五花大马黄金络，终日邀人讲兵略。平原不算是贤豪，季生未许矜然诺。上书自献城南田，卖作军门犒士钱。宝刀屡试濡缕血，乌府连分节钺权。独当一队江南北，入对君王每前席。边头老将避锋芒，白面儒官论资格。与君失志复淹留，对卧飞云百尺楼。狂歌大叫取一醉，凤观虎视轻王侯。堂前侠客千人食，盎底屡空曾不识。千金初制鹔鹴裘，脱手赠人无吝色。我时弱冠君及壮，置身自许云台上。而今丝发生满头，地北天南一相望。燕山作客近何如，落拓柴门久阙书。闻道长斋习禅寂，那能不饮送居诸。
寄欧阳香山石臣
作者：陈恭尹
朝代：清
体裁：七言律诗

几度逢君在客踪，每从人口识仁风。独培元气蛮烟外，手播阳和海县中。九老溪山同白傅，大家文字继忠公。寄来珠玉新盈箧，昨夜光芒屋角东。
寄汤惕庵先生
作者：陈恭尹
朝代：清
体裁：七言律诗

早辞旄节遂抽簪，渺渺高踪不可寻。江上二毛生子舍，天中孤月照臣心。青松自必千年老，白石聊为半夜吟。近别海头无一字，壶公岩迥璧潭深。
寄汪碧巢
作者：陈恭尹
朝代：清
体裁：七言律诗

千里霜蹄展也宜，席门车辙记当时。荆花乍落庭前叶，棠树欣添岭外枝。百岁遗黎传世泽，八蛮儿女诵新诗。桂江东下番禺近，暂报琅玕慰所思。
寄潘涵观
作者：陈恭尹
朝代：清
体裁：七言律诗

三年别日未云多，甲子于君忽再过。白发到来皆若此，青山归计近如何。久无薇蕨留孤竹，剩有松楸废蓼莪。只隔岭梅南北路，一枝相寄且为歌。
寄王将军孝扬
作者：陈恭尹
朝代：清
体裁：七言律诗

海陬别日枉新诗，妙画清才举世知。鸟在榆枋吾自笑，凤翔霄汉见何期。巫贤益大先臣业，吉甫曾将六月师。岭外小民怀世泽，几时膏雨更南垂。
寄王阮亭总宪
作者：陈恭尹
朝代：清
体裁：古风

煌煌太微廷，执法列其右。夜来视星文，光荣殊昔有。闻君掌兰台，北向遥沥酒。知己非独欢，苍生望来久。平生恬澹志，中立无所苟。在德固罔愆，于言良不朽。由来风纪地，所尚非绳纠。但令源本端，足使民俗厚。君家自青齐，先世属台斗。赓飏明盛日，廓落经纶手。继起今有人，联飞自相友。看花岁最先，劲柏凋弥后。人称独坐三，位冠群乡九。泥涂吾曳尾，霄汉君骧首。颇忆十年前，春宵同剪韭。
寄祝冉平川增城
作者：陈恭尹
朝代：清
体裁：七言律诗

罗浮东望郁苍苍，忆共神君数举觞。蝴蝶洞中梅又白，凤皇峰下菊仍黄。不闻公事劳胥吏，但见人家足稻粱。父老跻堂称万寿，即今吾世是羲皇。
寄祝冯再来中丞是日值立春三首
作者：陈恭尹
朝代：清

维岳生来不计春，今年生日正春新。尽收肃杀还天地，重布阳和与世人。灯市秾花连彩树，青郊仙仗迓农神。海隅父老相逢说，春在中丞两画轮。官为白简生风地，德应青阳解冻天。欲使疮痍归衽席，顿将鸾凤易鹰鹯。精诚星日高难格，忠信波涛涉亦全。金马棠阴无恙否，石羊城下已三年。山林廊庙本相须，往哲流风今未芜。下榻不妨留孺子，倒衣频见礼潜夫。言无可择何伤圣，山纵难移亦分愚。昨夜西畴新雨足，一竿安稳钓溪鲈。
寄祝冯再来中丞是日值立春三首·其一
作者：陈恭尹
朝代：清
体裁：七言律诗

维岳生来不计春，今年生日正春新。尽收肃杀还天地，重布阳和与世人。灯市秾花连彩树，青郊仙仗迓农神。海隅父老相逢说，春在中丞两画轮。
寄祝冯再来中丞是日值立春三首·其三
作者：陈恭尹
朝代：清
体裁：七言律诗

山林廊庙本相须，往哲流风今未芜。下榻不妨留孺子，倒衣频见礼潜夫。言无可择何伤圣，山纵难移亦分愚。昨夜西畴新雨足，一竿安稳钓溪鲈。
寄祝冯再来中丞是日值立春三首·其二
作者：陈恭尹
朝代：清
体裁：七言律诗

官为白简生风地，德应青阳解冻天。欲使疮痍归衽席，顿将鸾凤易鹰鹯。精诚星日高难格，忠信波涛涉亦全。金马棠阴无恙否，石羊城下已三年。
寄祝张翁源泰亭二首
作者：陈恭尹
朝代：清

鸿名宿昔著关中，凫舄今飞到粤东。孝友世传张仲在，文章人羡景阳工。九成乐奏高台月，百里花开昨日风。题柱盛名何以颂，早将霖雨慰宸衷。衰颓久矣绝逢迎，卜得山居却带城。方讶里中惊驷马，岂知门外驻干旌。雄谈入座师资见，玉树临风意气生。多谢文章枉相属，江淹才尽老无成。
寄祝张翁源泰亭二首·其一
作者：陈恭尹
朝代：清
体裁：七言律诗

鸿名宿昔著关中，凫舄今飞到粤东。孝友世传张仲在，文章人羡景阳工。九成乐奏高台月，百里花开昨日风。题柱盛名何以颂，早将霖雨慰宸衷。
寄祝张翁源泰亭二首·其二
作者：陈恭尹
朝代：清
体裁：七言律诗

衰颓久矣绝逢迎，卜得山居却带城。方讶里中惊驷马，岂知门外驻干旌。雄谈入座师资见，玉树临风意气生。多谢文章枉相属，江淹才尽老无成。
寄祝胡朝翰年伯
作者：陈恭尹
朝代：清
体裁：七言律诗

海隔红尘不闭门，东风携杖木棉温。今时父辈人无几，先代遗民君独存。霜雪满头肠自热，水天多浪昼常昏。著书岂必沉吴井，韦氏传经有子孙。
寄程周量
作者：陈恭尹
朝代：清
体裁：七言律诗

薇省仙郎安好无，别来三见落庭梧。西风不尽雁初下，明月相思天一隅。内诏写归金凤纸，新诗擎出木难珠。故人落魄南江上，稳系藤蓑作老夫。
寄答华商原
作者：陈恭尹
朝代：清
体裁：七言律诗

曾泊端溪共醉歌，霜天凉月映藤蓑。数茎鹤发生来早，千里鱼书别后多。已付形骸同土木，尚劳心力纪关河。终篇不觉逌然笑，壮志真惭马伏波。
寄答方楚卿
作者：陈恭尹
朝代：清
体裁：七言律诗

羚羊峡里忆同船，江水盈盈十五年。汉业不安分鼎地，楚臣谁定胜人天。思莼酒客归乡井，攀柏孤儿守墓田。三十无成惭父友，报书惟有一潸然。
寄答马卧仙都阃
作者：陈恭尹
朝代：清
体裁：古风

秋日枉诗今未报，窗外梅花开正闹。君麾日驻海头城，我老犹思雪中棹。横琴山外晓风清，万里沧茫见日生。高标铜柱千年在，犹见君家旧勒铭。君流膏泽周遐邑，已饥已溺常汲汲。如何歌颂满天南，终日思归时伫立。思亲翘首望云飞，更许轻骑到小扉。贫家客至无多地，已命山童拂钓矶。
寄罗若庵
作者：陈恭尹
朝代：清
体裁：七言律诗

眉须如画马征南，虽是闻声意已深。旌节一移沧海上，风流犹系县人心。珠官古郡通鹑尾，铜柱高标隔象林。身作长城无一事，东风铃阁想高吟。
寄西臬唐公
作者：陈恭尹
朝代：清
体裁：七言律诗

西行旌节迥云霄，豸绣今扬汉六条。八桂林中新雨露，九成台上旧箫韶。萱庭彩服朝长舞，棠树清阴晚不调。黄相重临知有日，拟将竹马俟河桥。
寄许伯玉
作者：陈恭尹
朝代：清
体裁：七言律诗

文章先代是宗工，君有无双国士风。百战功多沧海外，一官身老岭云东。越庭诗礼皆能学，爱客壶觞不说穷。凤峤松阴石湖月，至今人想许中戎。
寄贺王花县
作者：陈恭尹
朝代：清
体裁：七言律诗

万峰深处邑城开，经始今烦盖代才。彩凤远衔丹诏出，双凫遥共驷车来。上公府外棠阴迥，大将坛边雁阵回。伫见循良封卓茂，一家勋业满云台。
寄贺蔡萃长之官昌邑
作者：陈恭尹
朝代：清
体裁：七言律诗

抟风羽翮久翱翔，新绾铜符近海疆。善交尚存平仲里，著书人识郑公乡。天边仙岛三山见，涧下清流万岁长。况是京华来去路，嘉声容易到维桑。
寄贺蔡萃长之官昌邑
作者：陈恭尹
朝代：清

搏风羽翮久翱翔，新绾铜符近海疆。善交尚存平仲里，著书人识郑公乡。天边仙岛三山见，涧下清流万岁长。况是京华来去路，嘉声容易到维桑。
寄赠卓火传传经堂歌
作者：陈恭尹
朝代：清
体裁：古风

卓侯寄我一尺书，细行小字千言馀。开缄意气溢毫楮，烟云缭绕生吾庐。鸟翼欲搏南溟浪，剑锋直射牛斗墟。不平之鸣有若此，何况龙光凤彩扬天衢。伊昔休明代，朝野交驩虞。公卿折节下韦布，草野高谈皆庙谟。天南地北未相见，一字若得隋侯珠。故家文献今未坠，君门累叶名通儒。况闻忠烈有令祖，月黑归家夜骑虎。燕山潜邸龙未飞，一流南移真逆睹。终知神器固天授，不惜麋躯共殉主。文皇儿戏视方黄，独谓先生言可取。时殊世易三百年，儿孙尚守高曾矩。堂开吴越号传经，四方投赠诗盈庭。吾闻六经之传有明晦，时晦则晦明而明。壁于秦火出于汉，蝌蚪尽作丝竹声，至今大义如日星。善传善述必有以，请君为我侧耳听，请君为我侧耳听。
寄送刘海阳静伯
作者：陈恭尹
朝代：清
体裁：七言律诗

几年音问渺天涯，别路茫茫系我思。空际飞凫人莫睹，市中成虎世谁知。狂多在醒何须酒，穷到能工定有诗。片剌相投俱不值，倏闻车马又东驰。
寄送蒲衣自丹霞之福州
作者：陈恭尹
朝代：清
体裁：七言律诗

发心初不与人言，二十辞家事世尊。禽鸟就斋分石钵，猕猴同路上山门。题诗空谷吟声应，宴坐秋潭瘦影翻。此去八闽潮水上，荔支青榄似乡园。
寄郑珠江
作者：陈恭尹
朝代：清
体裁：七言律诗

纪恩频得读新篇，两度闻缄益黯然。梓里看春犹昨日，芸台珥笔又三年。汉廷内史名空籍，家学康成世有传。尊酒论文偏念尔，从来无梦到幽燕。
寄陆雄州孝山
作者：陈恭尹
朝代：清
体裁：七言律诗

曲江祠下俯无涯，锁钥关门倚妙才。薄俸散归名下士，新诗多似岭头梅。北楼天净峰争出，南浦桥高舶竞开。昨日人来频见说，郡斋寒叶落成堆。
寄陈仲夔庶常兼呈尊人省斋先生
作者：陈恭尹
朝代：清
体裁：七言律诗

郊园饮饯忆依依，五耀珠中子最辉。遂有长风抟大翼，不妨宫锦作莱衣。玉阶只尺兼君父，彩笔千秋定是非。为报汉家诸太史，德星今已聚王畿。
寄陶昌化子师
作者：陈恭尹
朝代：清
体裁：古风

五月五羊城，积阴雨如泻。陶侯之官未及境，停车问我禺山下。贫家无酒留君欢，郊外移尊劳五马。相逢半是白头人，高僧况有青莲社。红楼朱榭次第开，临高可以挥金杯。石门香浦在左右，龙川羊峡东西来。陶侯胸中富山水，郭璞郦元那足比。文章词语妙今时，稽古宁知更如此。珠崖儋耳绝方舆，胜迹中华或未如。天遣陶侯分百里，尽搜灵秘入新书。别来著作今多少，海外音书阻鱼鸟。我从一跌落苔阶，卧疾罗浮过秋杪。怀君终夕寐难成，听尽宾鸿自北声。一笑相逢定何日，因风聊以赠平生。
寄青原药地禅师
作者：陈恭尹
朝代：清
体裁：七言律诗

骆驼峰外宝钟撞，十八滩声涌法幢。旷代才名流下界，半天人卧在高窗。新疏瀑水虹千尺，迥立寒阶鹤一双。犹有为霖旧时望，雨花空自满西江。
寄题姚云望年伯新阁
作者：陈恭尹
朝代：清
体裁：七言律诗

近郭新开百尺楼，诸峰如画坐来收。数声疏磬鹤清唳，一曲溪光人白头。道有废兴唯自啸，心无驰骛不烦休。练江千里非难到，拟酌黄花及好秋。
寄题家健夫西峰草堂
作者：陈恭尹
朝代：清
体裁：七言律诗

不同吟醉几经冬，燕雁频频过越封。老去未曾忘北路，人来多是说西峰。诗情日与年华长，酒债全教笔砚供。特遣儿曹识堂径，天涯痴叔也如侬。
寄题王阮亭西城别墅十三咏 其一 石帆亭
作者：陈恭尹
朝代：清
体裁：古风

大壑有藏舟，兹帆负而走。不觉动波涛，但见移星宿。寄谢济川人，清风在岩岫。
寄题王阮亭西城别墅十三咏 其七 小善卷洞
作者：陈恭尹
朝代：清
体裁：古风

舜以天下让，善卷固弗取。茅茨与土阶，何用分出处。想见洞中人，高风迈巢许。
寄题王阮亭西城别墅十三咏 其三 半偈阁
作者：陈恭尹
朝代：清
体裁：古风

妙法非有无，一偈何可说。小阁坐默然，花光满林樾。目送海岱云，西飞过吴越。
寄题王阮亭西城别墅十三咏 其九 三峰
作者：陈恭尹
朝代：清
体裁：古风

三山不可即，林中恍如对。世无痴神仙，要当属吾辈。羡门与子乔，安知不在内。
寄题王阮亭西城别墅十三咏 其二 樵唱轩
作者：陈恭尹
朝代：清
体裁：古风

日落山更空，孤亭惬幽赏。一声何处歌，松风递馀响。不必问其辞，悠然绝心想。
寄题王阮亭西城别墅十三咏 其五 双松书坞
作者：陈恭尹
朝代：清
体裁：古风

双龙何夭峤，屹立竦毛发。兴至一摊书，爱此松下月。有时清梦中，风涛坐超忽。
寄题王阮亭西城别墅十三咏 其八 春草池
作者：陈恭尹
朝代：清
体裁：古风

年年春草芳，绿遍陇与亩。一入池塘梦，遂为谢家有。不惜绿更黄，但惜离居久。
寄题王阮亭西城别墅十三咏 其六 小华子冈
作者：陈恭尹
朝代：清
体裁：古风

溪山不自名，胜地因人有。不知今古人，梦寐相反否。丸丸华子冈，小大俱不朽。
寄题王阮亭西城别墅十三咏 其十 啸台
作者：陈恭尹
朝代：清
体裁：古风

天地本一气，至音唯可通。金石与笙箫，喤喤徒乱聪。为君一登啸，玄鹤来高空。
寄题王阮亭西城别墅十三咏 其十一 石丈
作者：陈恭尹
朝代：清
体裁：古风

晋国昔能言，泰山曾自立。神异即不无，幽奇讵能及。拔起若兴云，濛濛翠犹湿。
寄题王阮亭西城别墅十三咏 其十三 绿萝书屋
作者：陈恭尹
朝代：清
体裁：古风

雨霁闻鸟声，春阴覆林莽。碧藓印阶明，绿萝缘壁上。中有读书人，千秋遂孤往。
寄题王阮亭西城别墅十三咏 其十二 竹径
作者：陈恭尹
朝代：清
体裁：古风

结根幸在兹，绿筠长可保。涌翠为波涛，秋声满晴昊。三径净无尘，风影自能扫。
寄题王阮亭西城别墅十三咏 其四 大椿轩
作者：陈恭尹
朝代：清
体裁：古风

世无千载人，大椿寿谁算。黄帝甲子来，才及春之半。独有观棋人，还家柯已烂。
寄题王阮亭西城别墅十三咏·石帆亭
作者：陈恭尹
朝代：清

大壑有藏舟，兹帆负而走。不觉动波涛，但见移星宿。寄谢济川人，清风在岩岫。日落山更空，孤亭惬幽赏。一声何处歌，松风递馀响。不必问其辞，悠然绝心想。妙法非有无，一偈何可说。小阁坐默然，花光满林樾。目送海岱云，西飞过吴越。世无千载人，大椿寿谁算。黄帝甲子来，才及春之半。独有观棋人，还家柯已烂。双龙何夭峤，屹立竦毛发。兴至一摊书，爱此松下月。有时清梦中，风涛坐超忽。溪山不自名，胜地因人有。不知今古人，梦寐相反否。丸丸华子冈，小大俱不朽。舜以天下让，善卷固弗取。茅茨与土阶，何用分出处。想见洞中人，高风迈巢许。年年春草芳，绿遍陇与亩。一入池塘梦，遂为谢家有。不惜绿更黄，但惜离居久。三山不可即，林中恍如对。世无痴神仙，要当属吾辈。羡门与子乔，安知不在内。天地本一气，至音唯可通。金石与笙箫，喤喤徒乱聪。为君一登啸，玄鹤来高空。晋国昔能言，泰山曾自立。神异即不无，幽奇讵能及。拔起若兴云，濛濛翠犹湿。结根幸在兹，绿筠长可保。涌翠为波涛，秋声满晴昊。三径净无尘，风影自能扫。雨霁闻鸟声，春阴覆林莽。碧藓印阶明，绿萝缘壁上。中有读书人，千秋遂孤往。
寄题魏和公吾庐
作者：陈恭尹
朝代：清
体裁：古风

今之人材可屈指，魏季宁都隐君子。放舟溟海六月风，茧足幽州八千里。巨鱼吞舟人食人，白浪黄沙入睚眦。危途曾不废啸歌，壮心已觉齐生死。往时为我言翠微，诸峰秀出旁无依。丹崖劖削下绝地，石窦委曲中开扉。蚍行猿引步且伏，径尽高原见茆屋。分星牛斗即比邻，福地金精若奴仆。良朋或近或远方，伯兄仲兄齐雁行。干戈之际独无事，花下往往闻宫商。盈阶况复美子弟，讲德馀暇兼文章。有时雄辨相奔射，偏师角立还坚壁。有时急难相周旋，首尾皆至如率然。嗟哉古道久已丧，老矣馀生复谁望。闻君近者结吾庐，亦拟吾庐结其上。
寄高谡园都谏
作者：陈恭尹
朝代：清
体裁：七言律诗

珠江别后水盈盈，一疏朝端震直声。健翮竟酬鸿鹄志，高天同仰凤皇鸣。叔孙议礼能尊主，绮季疗饥岂近名。怀袖尚存三绝在，可无新句寄生平。
寄黄忍庵太史
作者：陈恭尹
朝代：清
体裁：七言律诗

菖蒲涧水记浮觞，别后音书枉数行。近日铜龙老宾客，几年金马校文章。网罗异代归迁史，羽翼高飞倚夏黄。江左岭南多轶事，颇曾为论辨兴亡。
寄黄问溪八十
作者：陈恭尹
朝代：清
体裁：七言律诗

寄书南去涉琼波，为讯先生大耋过。白发剩来曾几许，黄花开日尚能歌。一竿无意还占虎，大笑何时更坠骡。我少于君逾一纪，年年中酒病偏多。
寒树得阴字
作者：陈恭尹
朝代：清
体裁：五言律诗

非无生气在，孤直未成林。幸以不材老，能忘时序心。空巢悬宿叶，新月下疏阴。为报青阳道，前溪雪已深。
寒灯得遥字
作者：陈恭尹
朝代：清
体裁：五言律诗

亦自寻常见，分明在此宵。抱将心耿耿，来对雨萧萧。虚壁涵光浅，澄溪落影遥。只须环万匝，长咏破无聊。
对题杖句嘲黄士俊
作者：陈恭尹
朝代：清
体裁：联

危而不持，颠而不扶，则将焉用彼相矣；用之则行，舍之则藏，惟我与尔有是夫。
寻家中洲于雁水庵先寄以诗
作者：陈恭尹
朝代：清
体裁：五言律诗

十载无双鲤，三秋在五羊。客居闻傍柳，诗梦每临塘。举世推能手，终身泣雁行。不知违侍从，玄鬓几经霜。
寻碧玉洞瀑布同王川南作
作者：陈恭尹
朝代：清
体裁：古风

昔余寓西樵，兹泉最心赏。及乎匡庐游，三叠差争长。各在岭一隅，无由较修广。夜来歇孤棹，不寐心养养。肩舆历翠微，旧路多榛莽。谷深无耕樵，厓欹隔轮鞅。偪侧不可立，况乃通来往。旁睨已战兢，下视殊惚恍。未见瀑布飞，先闻风雨响。安得趫捷躯，猿猱同下上。从行数童子，体轻时用罔。奋身独先下，绝叫咸鼓掌。使君益兴发，手卓青藤杖。挟扶有力士，羽翼兼兵仗。驾肩或并腾，驻足不容两。更番叠送迎，老脚亦能强。遂造磐石颠，列坐首皆仰。白练明高空，银河垂晃朗。峭壁立如墉，激流更奔放。横敷半百尺，直下七十丈。轻风吹馀沫，散作仙翎氅。云轻玉龙池，珠泻天人帑。耳目为一新，神形顿萧爽。维时初冬候，雨潦收田瀼。壮观虽未殊，浩涆仍非曩。威凤见一毛，或可得其仿。慨此万古流，不息同天壤。谁能探其源，悠然发遐想。
寿伯母梅太君
作者：陈恭尹
朝代：清
体裁：七言律诗

过来三万又三千，百岁期颐在目前。两子白头相孝友，一家全盛见曾玄。能言神庙升平事，尚记吾翁始学年。今日并成前代史，谁知犹有地行仙。
寿何克谏
作者：陈恭尹
朝代：清
体裁：七言律诗

洞口桃花落雨馀，清溪流出引樵渔。姓名不愧何徵士，甲子终虚宋永初。七字题诗传白社，千峰采药散比闾。知君妙得还童诀，玄鬓朝来渐满梳。
寿刘沛叔
作者：陈恭尹
朝代：清
体裁：五言律诗

章贡千峰里，当年羽檄飞。死生从舅氏，辛苦脱重围。马骨招无日，虬须拔渐稀。白头持寿酒，莫道不沾衣。
寿姚香山熙止
作者：陈恭尹
朝代：清
体裁：古风

英雄之才久不作，汗简丹青殊寂寞。君侯飞盖自北来，玉面虬须照南国。香山孤城在海岛，高舶如山浪如岳。挥鞭一指招曰来，群盗如麻皆面缚。虎饱则伏鹰饱飞，千钧弩为鼷发机。发踪指示略未毕，剧贼已落千重围。孤城许许吹霜角，君侯左佩莲花锷。马前亲系叛人头，秋日俘归五羊郭。能擒能纵古所难，况君生长从儒门。大兄雄武冠宇内，介弟补衮居言官。天生材气应无匹，射策长安君第一。繇来豪俊本为民，一令天涯未言屈。士元不展称凤雏，缝裾虞诩徒区区。看君不动声与色，万骨欲朽今重肤。我为此歌进玉斝，祝君之寿寿天下。太史在朝稗在野，山人不是谀人者。
寿孟母王太夫人
作者：陈恭尹
朝代：清
体裁：七言律诗

八座夫人古所尊，况闻勋业满乾坤。三千桃实开嘉燕，百二秦关是旧恩。处处甘棠南与北，重重彩服祖和孙。湟川政化清如水，好寄梅花入寿樽。
寿岑金纪
作者：陈恭尹
朝代：清
体裁：古风

二十始相识，西樵七十峰。峰峰挟春酒，坐听山门钟。海日竟不上，白头还几逢。相看两不变，心与双芙蓉。
寿张太翁
作者：陈恭尹
朝代：清
体裁：七言律诗

星星白发晓常梳，八十长闻健起居。种就碧桃看结实，教成雏凤每冲虚。衰年手佩通侯印，壮子名传太史书。须信灵芝根有处，罗浮山色在门闾。
寿张方伯枢侯二首
作者：陈恭尹
朝代：清

金貂七叶向来传，身列崇班尚少年。白简有风存北阙，紫薇新泽满南天。树人岁育三千士，赈米朝糜百万钱。犹说报恩怀未尽，欲将心力更筹边。无成六十鬓萧萧，折柬空劳使者招。古寺疏钟陪永日，清斋长烛语良宵。野人且可论三祝，倦鸟何堪问九霄。愧乏嘉言供采择，平生踪迹是刍荛。
寿张方伯枢侯二首·其一
作者：陈恭尹
朝代：清
体裁：七言律诗

金貂七叶向来传，身列崇班尚少年。白简有风存北阙，紫薇新泽满南天。树人岁育三千士，赈米朝糜百万钱。犹说报恩怀未尽，欲将心力更筹边。
寿张方伯枢侯二首·其二
作者：陈恭尹
朝代：清
体裁：七言律诗

无成六十鬓萧萧，折柬空劳使者招。古寺疏钟陪永日，清斋长烛语良宵。野人且可论三祝，倦鸟何堪问九霄。愧乏嘉言供采择，平生踪迹是刍荛。
寿易吾豫
作者：陈恭尹
朝代：清
体裁：七言律诗

帝里看春最少年，比年多只恋林泉。频移隐地金囊涩，久坐穷山木榻穿。脱粟便为终岁计，道书相共午时眠。酒酣笑向妻儿说，梅尉元来是列仙。
寿李慧庵
作者：陈恭尹
朝代：清
体裁：古风

李公甲子今重遘，顶上霜毛未多有。自言于世只无心，到老看经不离口。五羊城下古通津，每袖金钱赠路人。堂中会食万里客，户外日驻双珠轮。我观于古皆如此，长者多应有贤子。即今雏凤虽未飞，已觉骊珠光烛水。新正元日气佳哉，玉斗东巡万物回。一年三百六十日，此日人人笑口开。□生此日乐无涯，愿比广成千二岁，岁岁逢君柏叶杯。
寿林远峰
作者：陈恭尹
朝代：清
体裁：五言律诗

与尔为同病，蹉跎四十秋。尚垂孤子泪，已白少年头。漫学穷弥壮，唯应老莫休。长生知有地，居处近罗浮。
寿王大将军孝扬
作者：陈恭尹
朝代：清
体裁：古风

汉代诸侯谁第一，仲华年少封高密。晋家武库杜当阳，临边著述何洋洋。将军独立千载下，颉颃二子兼其长。两河作镇始弱冠，大江节钺临荆扬。楚波西来不敢狂，吴人高枕忧可忘。清歌彻夜调笙簧，雄风披拂台岭傍。岛夷跪拜献明珰，旅獒驯象来梯航。翠禽白雉笼千双，将军所宝唯文章。清斋万轴函缥缃，军中多暇加丹黄。时挥翰墨祖二王，虎龙戏跃剑弩张。阶前爪士森两行，竦立汗下叹莫当，一画力敌千钧强。去年忆在三江口，司马舟中联句久。中央置研傍大斗，一人赋诗二饮酒。飞觞授简迭奇偶，秋菊新花映窗牖。夜阑刻烛复数首，清风白雪传林薮。如此惊才古希有，况兼制行一无苟。高堂色养有寿母，鸡鸣问寝垂紫绶。雁羽参差列前后，甘棠树老兰英秀。公家世德天所厚，立功立言同不朽，以兹三爵为公寿。
寿琅翁大公祖
作者：陈恭尹
朝代：清
体裁：古风

高秋九月鸿雁归，定山岩下风依依。崇兰有芳时菊菲，舟车千里来郊圻。竹符旄节夹道驰，火藻黼黻袍以绯。为公介以万年卮，柏台霜钺凛有辉。门前百尺交龙旗，环阶爪士熊虎罴。鼓角声高云不飞，文经武纬唯指挥，令出如山谁敢违。五岭之南民熙熙，黍稷被野牛羊肥。烽燧不惊尨吠希，司马临边德以威。千年此日能有几，谁为歌之老布衣。
寿罗颢甫
作者：陈恭尹
朝代：清
体裁：七言绝句

南风吹送荔香新，寿酒初开五十春。马齿相看吾更老，白头羡尔倚闾人。
寿赵意子
作者：陈恭尹
朝代：清
体裁：五言律诗

纵横当世事，高论若悬泉。藉甚陈琳檄，谁人为发弦。住山成皓首，呵壁问苍天。寂寂蓬蒿外，长松伴永年。
寿载翁何老先生六十有一
作者：陈恭尹
朝代：清
体裁：七言律诗

曾提彩笔上公车，国士名高众不如。江上结茅青史在，山中全节白头初。三闾不忘庚寅日，五柳多传甲子书。相劝一杯重九后，泽兰篱菊称幽居。
寿邹仪生
作者：陈恭尹
朝代：清
体裁：古风

受生虽有涯，与君当更倍。以兹百年内，郁郁三十载。西登极邛笮，南泛穷溟海。盾鼻草檄书，儒冠立军垒。三命滋益恭，百折终无怠。蹉跎炎瘴间，霜雪颠毛改。维兹春仲月，览揆辰期逮。谷风发新晴，蟾兔盈光彩。持觞候良夜，百卉欣相待。所叹兰蕙花，含英犹未采。大器固晚成，神龙靡终悔。悠悠望六合，正气吾徒在。剥复理何如，谁能问真宰。
寿雷峰天然禅师
作者：陈恭尹
朝代：清
体裁：七言律诗

孤高如月万方看，至道无言仰颂难。垂老尚闻勤梵行，太平先已薄儒官。身为硕果时方剥，书满名山墨未乾。曾住朱明洞天上，仙人不敢爱还丹。
寿霍朝望司谕
作者：陈恭尹
朝代：清
体裁：七言律诗

清斋遥隔故园波，大耋今时鬓未皤。东海有澜文壮阔，南山为祝寿嵯峨。宫墙数仞门庭峻，桃李重阴子舍多。再世论交吾亦老，赠君惟有一高歌。
将发汉口毛子霞在武昌不得更别舟中夜坐作诗寄之
作者：陈恭尹
朝代：清
体裁：七言律诗

沧波芳草暮生烟，东望离心倍黯然。短棹拟过黄鹄渡，轻装催上白门船。遥从江汉分流地，坐到星河欲晓天。明日五更应已远，故人残月正高眠。
小禺三集新篁次吴大司马
作者：陈恭尹
朝代：清
体裁：五言律诗

汗青犹可俟，荏苒夕阳西。高节含新箨，清风满旧溪。扫阶林影薄，拂水翠云低。会入伶人采，凭添乐府题。
小禺二集刘显之六十赠之
作者：陈恭尹
朝代：清
体裁：七言律诗

白发频添不自休，杜门终日事穷搜。三千高第中分鲁，七略群书总萃刘。未拟河汾还献策，无妨匡鼎亦封侯。生来年齿差相若，经学于君逊一筹。
小除后同廖南炜梁药亭王蒲衣王也夔秦钦文暨各家子弟集东林啸公方丈重修社事分得能字
作者：陈恭尹
朝代：清
体裁：七言律诗

柳眼朝来已渐增，小桥流水不曾冰。百年短褐冲残腊，半日闲身对定僧。疏磬出林风断续，寒云依岫晚崚嶒。渊明未得陶然醉，即事成诗似未能。
小鱼缸
作者：陈恭尹
朝代：清

古之五窑哥官定，有明所宝唯嘉靖。五窑近者亦千年，旧物仅存希不病。肃皇临御久且宁，玄修内醮期清净。中官监制下浮梁，供奉虽多谁敢诤。无论大器小亦精，鸡缸鱼缸最得名。君之酒杯无乃是，朱鱼上下缸心明。缸之所受不容吸，四鱼与酒递出入。满时或跃酒池中，乾时不作枯鱼泣。摇鬐鼓鬣若毫芒，掉尾昂头似人立。昔闻酿者有玉缸，此缸清妙古无双。拊不留手柔无骨，虚明瑩彻当银缸。质轻如纸内外见，酒浅酒深人自劝。良宵高会此何时，当杯不醉将遗恨。吾闻水者鱼所依，以酒浇之良已非。如何涸辙令心悲，如鱼得水今望谁，鱼乎鱼乎使我思。
小鱼缸
作者：陈恭尹
朝代：清
体裁：古风

古之五窑哥官定，有明所宝唯嘉靖。五窑近者亦千年，旧物仅存希不病。肃皇临御久且宁，玄修内醮期清净。中官监制下浮梁，供奉虽多谁敢诤。无论大器小亦精，鸡缸鱼缸最得名。君之酒杯无乃是，朱鱼上下缸心明。缸之所受不容吸，四鱼与酒递出入。满时或跃酒池中，乾时不作枯鱼泣。摇鬐鼓鬣若毫芒，掉尾昂头似人立。昔闻酿者有玉缸，此缸清妙古无双。拊不留手柔无骨，虚明莹彻当银缸。质轻如纸内外见，酒浅酒深人自劝。良宵高会此何时，当杯不醉将遗恨。吾闻水者鱼所依，以酒浇之良已非。如何涸辙令心悲，如鱼得水今望谁，鱼乎鱼乎使我思。
尘
作者：陈恭尹
朝代：清
体裁：七言律诗

似空如色未分明，脉脉冥冥类有情。钻隙入来知态巧，步虚遥上极身轻。稍经宿雨销沉尽，又倚西风澹荡行。最是贵人车马路，一回过去一层生。
尺木桥
作者：陈恭尹
朝代：清
体裁：五言律诗

板桥三十度，曲折入清澄。一苇杭偏广，如虹饮乍兴。往来人自照，彼此岸同登。正是龙蛇会，飞翔或尚能。
屈翁山六十一举第五子阿需值其母八十七寿赋诗索和次韵四首
作者：陈恭尹
朝代：清

不难六十更添儿，难得开筵献寿时。白首含饴慈母乐，与吾同物阿翁知。一经可授终宜早，五岳曾游莫厌迟。生岁值庚知有以，高阳苗裔未云衰。颜家何必胜陶家，但是多男便足誇。欲可未妨求疠火，命名曾已筮需沙。四时序岁原兼土，五瓣同心共一华。能读父书他日事，不知谁解学诗葩。衰龄未觉鬓丝侵，信是贞松晚翠深。五色舞衣儿子态，百年加饭老人心。庆云嫩叶偏馀荫，慈竹抽芽便作林。况复三阳新节近，东风黄鸟有嘉音。罗浮四百总儿孙，中有麻姑独坐尊。千载丹砂馀焰暖，一村梅树著花繁。即看岐嶷娱衰白，转盼孩提便冠婚。自是北堂嘉庆在，宜男之草本名萱。
屈翁山六十一举第五子阿需值其母八十七寿赋诗索和次韵四首·其一
作者：陈恭尹
朝代：清
体裁：七言律诗

不难六十更添儿，难得开筵献寿时。白首含饴慈母乐，与吾同物阿翁知。一经可授终宜早，五岳曾游莫厌迟。生岁值庚知有以，高阳苗裔未云衰。
屈翁山六十一举第五子阿需值其母八十七寿赋诗索和次韵四首·其三
作者：陈恭尹
朝代：清
体裁：七言律诗

衰龄未觉鬓丝侵，信是贞松晚翠深。五色舞衣儿子态，百年加饭老人心。庆云嫩叶偏馀荫，慈竹抽芽便作林。况复三阳新节近，东风黄鸟有嘉音。
屈翁山六十一举第五子阿需值其母八十七寿赋诗索和次韵四首·其二
作者：陈恭尹
朝代：清
体裁：七言律诗

颜家何必胜陶家，但是多男便足誇。欲可未妨求疠火，命名曾已筮需沙。四时序岁原兼土，五瓣同心共一华。能读父书他日事，不知谁解学诗葩。
屈翁山六十一举第五子阿需值其母八十七寿赋诗索和次韵四首·其四
作者：陈恭尹
朝代：清
体裁：七言律诗

罗浮四百总儿孙，中有麻姑独坐尊。千载丹砂馀焰暖，一村梅树著花繁。即看岐嶷娱衰白，转盼孩提便冠婚。自是北堂嘉庆在，宜男之草本名萱。
屈翁山寓楼老谷树为大风所摧诗以伤之索予同赋
作者：陈恭尹
朝代：清

君家寓园西，最好此老树。无风亦飕飗，有壁劳遮护。况当赫曦时，密荫登楼路。往者得屡过，凭栏必回顾。大叶类桑麻，古干如雕塑。刺之出白乳，胶漆同黏固。楚人谓乳㪍，名实本相符。山木且自伐，矧兹城与圃。遍体刀斧瘢，中空复来蠹。莫识始植年，主人更已屡。稽之抱朴子，赤实颜能驻。视夜见鬼神，轻身追马步。每欲托园丁，升斗为收聚。昨夜时雨过，新诗枉毫素。伤树有名篇，清阴绝良晤。天地乃不仁，风伯何相妒。岂有精魅凭，致干阴阳怒。倾压及邻家，砍斫烦童孺。充君厨下薪，琴材亦难具。草木虽无灵，修短固其数。昔闻伊陟相，其君帝太戊。有谷一夕拱，修政知所惧。曰妖不胜德，终尔枯且锢。殷道以复兴，汤孙世延祚。家国匪异观，灾祥或同度。慰君用自广，伸纸为赓赋。
屈翁山寓楼老谷树为大风所摧诗以伤之索予同赋
作者：陈恭尹
朝代：清
体裁：古风

君家寓园西，最好此老树。无风亦飕飗，有壁劳遮护。况当赫曦时，密荫登楼路。往者得屡过，凭栏必回顾。大叶类桑麻，古干如雕塑。刺之出白乳，胶漆同黏固。楚人谓乳勃，名实本相符。山木且自伐，矧兹城与圃。遍体刀斧瘢，中空复来蠹。莫识始植年，主人更已屡。稽之抱朴子，赤实颜能驻。视夜见鬼神，轻身追马步。每欲托园丁，升斗为收聚。昨夜时雨过，新诗枉毫素。伤树有名篇，清阴绝良晤。天地乃不仁，风伯何相妒。岂有精魅凭，致干阴阳怒。倾压及邻家，砍斫烦童孺。充君厨下薪，琴材亦难具。草木虽无灵，修短固其数。昔闻伊陟相，其君帝太戊。有谷一夕拱，修政知所惧。曰妖不胜德，终尔枯且锢。殷道以复兴，汤孙世延祚。家国匪异观，灾祥或同度。慰君用自广，伸纸为赓赋。
屈翁山归自雁门相见有诗
作者：陈恭尹
朝代：清
体裁：古风

踟蹰城西隅，北风吹我寒。不惜风吹寒，为君故流连。人生知几何，一别逾五年。居者忽复过，行者良险艰。崔嵬上太华，纵横穷九边。文章配道义，所适生飞翰。俱为憔悴人，独有好形颜。与君同心言，自喻金石坚。两木倘相摩，朱火然其间。无为垂空文，千秋期不刊。
屈翁山薄游代州镇将赵君妻以姊子本秦人也读其白母书诗以纪怀
作者：陈恭尹
朝代：清
体裁：七言律诗

寒垣提剑欲从谁，边草年年只早衰。乌鸟私情愁日短，雁门书札叹秋迟。新为夫婿逢秦女，自写佳人入楚词。旦夕彩衣还侍养，一双飞作凤来仪。
屈翁山见过二首
作者：陈恭尹
朝代：清

潜鱼脱于渊，濡沫犹相依。何况双鹓雏，羽翼当未飞。别子未经旬，中心恒苦饥。析我园中薪，言烹菽与葵。小子从外来，有客缁其衣。披衣急出户，果谐心所思。相携历堂阶，欢极无文仪。素琴为君弦，浊酒为君开。酒浊不可饮，弦悲难重陈。平生废蓼莪，念子有老亲。虽无爵与禄，色养逾八珍。胡风自西来，四海同其尘。枭獍言大孝，乌哺为不仁。勉哉反古道，独立如披榛。葵花虽不实，犹能安其根。君子垂令名，所以扬二人。
屈翁山见过二首·其一
作者：陈恭尹
朝代：清
体裁：古风

潜鱼脱于渊，濡沫犹相依。何况双鹓雏，羽翼当未飞。别子未经旬，中心恒苦饥。析我园中薪，言烹菽与葵。小子从外来，有客缁其衣。披衣急出户，果谐心所思。相携历堂阶，欢极无文仪。素琴为君弦，浊酒为君开。
屈翁山见过二首·其二
作者：陈恭尹
朝代：清
体裁：古风

酒浊不可饮，弦悲难重陈。平生废蓼莪，念子有老亲。虽无爵与禄，色养逾八珍。胡风自西来，四海同其尘。枭獍言大孝，乌哺为不仁。勉哉反古道，独立如披榛。葵花虽不实，犹能安其根。君子垂令名，所以扬二人。
山阳送赵客入燕
作者：陈恭尹
朝代：清
体裁：七言绝句

漳河东是帝京尘，匹马看君发孟津。欲寄悲歌向燕市，荆卿行后更无人。
山阳逢亡友蔡艮若生日感赋
作者：陈恭尹
朝代：清
体裁：五言律诗

夭寿各归尽，三年悲亦衰。胡然既死后，转忆始生时。寡过我何赖，多才人未知。山阳今有作，不为笛声吹。
岁暮有作
作者：陈恭尹
朝代：清
体裁：七言律诗

死前生后事无涯，只系皇天不系才。得酒直须千日卧，摊书空过十年来。身同海燕家长寄，日与河鱼夜并开。深掩柴门对童稚，一冬飞尽故园梅。
岁暮登黄鹤楼
作者：陈恭尹
朝代：清
体裁：七言律诗

郊原草树正凋零，历历高楼见杳冥。鄂渚地形浮浪动，汉阳山色渡江青。昔人去路空云水，粤客归心向洞庭。莫怨鹤飞终不返，世间无处托仙翎。
岁暮送区鱼山归香山
作者：陈恭尹
朝代：清
体裁：诗

长将笔舌代耕芸，海岛焉能绝世尘。百里暂归贫有母，一年将尽老催人。潮光似火船头晓，梅子如珠屋角春。乱日相期无可祝，早占熊梦慰慈亲。
岁除杂感十首
作者：陈恭尹
朝代：清

散发晞朝日，添衣过暮年。白从梅蕊笑，衰受朔风怜。眼暗吟何害，肩酸字弗便。罗浮春信早，书寄惠州船。薄酒眠无力，寒衾梦不真。庭闱犹顾复，箕尾已星辰。学愧为裘旧，名知汗简新。九原从岂远，寝庙未歌轮。雨泽今秋少，萧条井里间。海田增斥卤，溪水失潺湲。一日蜡谁乐，终年农共闲。贫家繁食指，僮仆渐思删。醉乡徒作记，酒郡几时封。入世无长策，登山有短筇。湖光丰鳄合，云影石楼重。相约携杯斝，南天幸息烽。种药池边地，良朋乐此留。无方名却老，有草号忘忧。月好还同咏，时难不妄游。炎州稀胜迹，独上尉佗楼。未归仍是寄，丧我孰为吾。避世无金马，潜身鲜玉壶。灯犹寒夜剔，心为昔人枯。敢望鸱夷子，功成尚五湖。须眉今若此，清镜背人看。愧共侏儒饱，难同范叔寒。梦中天莫问，钟后夜方阑。地气应南转，年来雨雪漫。从无西笑乐，不勒北山铭。艰苦应吾道，浮沉惜此生。二万已过日，千秋何限情。书斋空自叹，谁是晚能成。举世多知我，何如我自知。近歌年冉冉，昔咏黍离离。儒术夫何敢，禅灯亦偶窥。若云高与洁，千载欲谁欺。阅世浮云变，观心万累空。雄雌欧冶剑，得失楚人弓。先甲年重值，玄英月又穷。算来终岁事，诗律也输公。
岁除杂感十首·其一
作者：陈恭尹
朝代：清
体裁：五言律诗

散发晞朝日，添衣过暮年。白从梅蕊笑，衰受朔风怜。眼暗吟何害，肩酸字弗便。罗浮春信早，书寄惠州船。
岁除杂感十首·其七
作者：陈恭尹
朝代：清
体裁：五言律诗

须眉今若此，清镜背人看。愧共侏儒饱，难同范叔寒。梦中天莫问，钟后夜方阑。地气应南转，年来雨雪漫。
岁除杂感十首·其三
作者：陈恭尹
朝代：清
体裁：五言律诗

雨泽今秋少，萧条井里间。海田增斥卤，溪水失潺湲。一日蜡谁乐，终年农共闲。贫家繁食指，僮仆渐思删。
岁除杂感十首·其九
作者：陈恭尹
朝代：清
体裁：五言律诗

举世多知我，何如我自知。近歌年冉冉，昔咏黍离离。儒术夫何敢，禅灯亦偶窥。若云高与洁，千载欲谁欺。
岁除杂感十首·其二
作者：陈恭尹
朝代：清
体裁：五言律诗

薄酒眠无力，寒衾梦不真。庭闱犹顾复，箕尾已星辰。学愧为裘旧，名知汗简新。九原从岂远，寝庙未歌轮。
岁除杂感十首·其五
作者：陈恭尹
朝代：清
体裁：五言律诗

种药池边地，良朋乐此留。无方名却老，有草号忘忧。月好还同咏，时难不妄游。炎州稀胜迹，独上尉佗楼。
岁除杂感十首·其八
作者：陈恭尹
朝代：清
体裁：五言律诗

从无西笑乐，不勒北山铭。艰苦应吾道，浮沉惜此生。二万已过日，千秋何限情。书斋空自叹，谁是晚能成。
岁除杂感十首·其六
作者：陈恭尹
朝代：清
体裁：五言律诗

未归仍是寄，丧我孰为吾。避世无金马，潜身鲜玉壶。灯犹寒夜剔，心为昔人枯。敢望鸱夷子，功成尚五湖。
岁除杂感十首·其十
作者：陈恭尹
朝代：清
体裁：五言律诗

阅世浮云变，观心万累空。雄雌欧冶剑，得失楚人弓。先甲年重值，玄英月又穷。算来终岁事，诗律也输公。
岁除杂感十首·其四
作者：陈恭尹
朝代：清
体裁：五言律诗

醉乡徒作记，酒郡几时封。入世无长策，登山有短筇。湖光丰鳄合，云影石楼重。相约携杯斝，南天幸息烽。
岁除次础兄韵四首
作者：陈恭尹
朝代：清

又送今年去，悠悠可奈何。有涯庄叟智，无力鲁阳戈。野色哀鸿满，边声牧马多。昔贤图谶在，莫遣忧时过。人心何彼此，历数有乘除。朔雪驱残腊，东风恋旧株。菀枯情各集，今古事原符。天位虚来久，乾坤可是娱。与君违世尚，勿复叹蹉跎。把钓徒缘木，逢山每树荷。秋冬元肃杀，虞夏几讴歌。倘值吾□子，从公亦荷戈。不先仍不后，身世两相当。若惜驱驰力，难施补救方。北州无雨雪，南越有冰霜。谁是调和手，明朝日载阳。
岁除次础兄韵四首·其一
作者：陈恭尹
朝代：清
体裁：五言律诗

又送今年去，悠悠可奈何。有涯庄叟智，无力鲁阳戈。野色哀鸿满，边声牧马多。昔贤图谶在，莫遣忧时过。
岁除次础兄韵四首·其三
作者：陈恭尹
朝代：清
体裁：五言律诗

与君违世尚，勿复叹蹉跎。把钓徒缘木，逢山每树荷。秋冬元肃杀，虞夏几讴歌。倘值吾□子，从公亦荷戈。
岁除次础兄韵四首·其二
作者：陈恭尹
朝代：清
体裁：五言律诗

人心何彼此，历数有乘除。朔雪驱残腊，东风恋旧株。菀枯情各集，今古事原符。天位虚来久，乾坤可是娱。
岁除次础兄韵四首·其四
作者：陈恭尹
朝代：清
体裁：五言律诗

不先仍不后，身世两相当。若惜驱驰力，难施补救方。北州无雨雪，南越有冰霜。谁是调和手，明朝日载阳。
崇祯皇帝御琴歌
作者：陈恭尹
朝代：清
体裁：古风

孤桐何生生峄阳，天家巧斫含宫商。乾坤四序在胸臆，七宝交盘双凤皇。烈皇宵衣坐璇殿，欲奏南薰和赤县。朱丝七轸轸七弦，一时迸绝君王前。君王三月骑龙去，神物潜行越河泗。罗浮道士搜遗弓，五拜亲瞻翔凤字。来归泣语临秋浦，白日晶晶倏飞雨。况乃风高水波立，海隅咫尺非吾土。豹之斑，下人间，鳄之横，出深阻。掩君泪，为君吟。彼琴者木木有心，四海男儿何至今。
崖门谒三忠祠
作者：陈恭尹
朝代：清

山木萧萧风更吹，两崖波浪至今悲。
一声望帝啼荒殿，十载愁人来古祠。
海水有门分上下，江山无地限化夷。
停舟我亦艰难日，畏向苍苔读旧碑。？
左母太君寿诗
作者：陈恭尹
朝代：清
体裁：七言律诗

翟茀霞帔绰有荣，当年曾是庆长庚。耄期尚授周公礼，令子今题汉柱名。畿内颂声歌寿母，堂前称兕有门生。家园自足含饴乐，不要孙曾捧杖行。
己卯八月十四日五羊城南联句同毛端士司红暹梁药亭张损持同拈十三职韵
作者：陈恭尹
朝代：清

地胜秋亦佳，人间醉常得。深帘却花影，欹槛上苔色。凉云淡不飞，白日光稍匿。是时月几望，平分景未昃。天空肃万象，霄迥联千翼。过水划明沙，排阊觐炎国。江城霸气散，海甸瘴烟熄。舟通珊瑚宫，星定女牛域。黄屋竟何在，青袍此相即。同游皆妙选，抽思尽奇特。挥洒衍波笺，淋漓客卿墨。长驱役今古，清辩洗雕饰。几案杂古欢，杯盘列珍食。酒？罗浮春，果擘诃梨勒。客身翻夺主，南风竞淩北。豪吟卷宿雾，深坐催宵刻。风战矮檐梧，漏侵园院棘。规月欠微痕，清辉渺无极。林栖鸟忽惊，穴处鲛犹织。大地漫金波，虚府敞琼阈。露冷吴刚斧，飙驶纤阿轼。桂华一以睹，蓬梗嗟未息。昨泛海珠滨，频过花田侧。千门连睥睨，万顷泻胸臆。浩荡鸥难驯，凄清蛩更唧。雄剑倚芙蓉，枯禅寄薝卜。各抱千载心，宁亏九鼎力。高洁慕蝉饮，龌龊笑鸡肋。履道任夷惠，得句惊藉湜。良会永弗忘，先民念遗则。
己巳九日镇海楼作
作者：陈恭尹
朝代：清
体裁：古风

自我移居到南郭，登高三上三城北。城隅杰阁五层开，六合分明在胸臆。二江洋洋趋向东，五岭气与珠厓通。青天四垂海波立，烟云变幻生长风。故人相约酬佳节，歌舞冈前高宴列。东西南北一萍蓬，永啸长吟各雄杰。仙人亭馆石为台，文窗四启无纤埃。木棉古树垂百仞，清阴覆地秋声来。座边埤堄连天起，万垒青青皆秀峙。龙盘虎踞势未殊，为霸为王皆有以。昔人歌舞尚留名，今人歌舞不成声。广武城头发浩叹，千秋阮藉称狂生。君不见高皇用武平方国，百粤怀柔独文德。斯楼结构自初年，其废其兴岂人力。雕甍刻桷此重新，地转天旋多气色。为君酾酒兴何极，半酣起舞忘头白。倚天长剑又何人，侧身四望乾坤窄。
市桥春望
作者：陈恭尹
朝代：清
体裁：七言律诗

海门东尽不生澜，景物登台极大观。红蕊点村千室曙，碧天围水数峰寒。珊瑚多入渔人网，玉食先归野客盘。倘许闲身坐垂钓，客星不拟落严滩。
帘
作者：陈恭尹
朝代：清
体裁：五言律诗

珠帘明瑟瑟，之子正晨兴。翡翠为装带，珊瑚自挂绳。杂花沾未落，双燕入犹能。只觉高堂上，青山又一层。
并蒂莲花为陆桂平苍岩赋
作者：陈恭尹
朝代：清
体裁：七言律诗

花随车雨发重重，况是炎州秀所钟。天外远峰明二华，斗间神剑合双龙。孤标直干心无异，并照晴波色各浓。正好移栽向丹阙，洛阳宫殿号芙蓉。
广州客舍夜雪歌
作者：陈恭尹
朝代：清

季冬二十日始暝，玄云四塞天气凝。小雨初从屋角来，渐觉萧萧骇群听。开轩出立白照眼，把烛低看雪填径。纷翍相属声更希，委积争高色逾瑩。童子盛归锦袖中，主人为续清尊兴。千卮酬酢未颜酡，百巧雕镂随手应。入馔犹疑虎作盐，迎春不数银为胜。夜深气象惨更急，卧久衾裯寒不瞑。俱言黍稷兆维丰，满把琼瑶晓相赠。从来见少怪者多，亦似西人惊海波。岁维丙午日亦丙，支寅时戌还相加。南州炎德济以水，此物或匪干天和。将无治世气自北，却恐侵人鬓先白。俟河之清尚有时，如粤之雪难再得。如粤之雪难再得，为君作歌兴殊极，彼苍此意谁能测。
广州客舍夜雪歌
作者：陈恭尹
朝代：清
体裁：古风

季冬二十日始暝，玄云四塞天气凝。小雨初从屋角来，渐觉萧萧骇群听。开轩出立白照眼，把烛低看雪填径。纷翍相属声更希，委积争高色逾莹。童子盛归锦袖中，主人为续清尊兴。千卮酬酢未颜酡，百巧雕镂随手应。入馔犹疑虎作盐，迎春不数银为胜。夜深气象惨更急，卧久衾裯寒不瞑。俱言黍稷兆维丰，满把琼瑶晓相赠。从来见少怪者多，亦似西人惊海波。岁维丙午日亦丙，支寅时戌还相加。南州炎德济以水，此物或匪干天和。将无治世气自北，却恐侵人鬓先白。俟河之清尚有时，如粤之雪难再得。如粤之雪难再得，为君作歌兴殊极，彼苍此意谁能测。
庚午九日歌和础兄
作者：陈恭尹
朝代：清
体裁：古风

前年九日登高回，月入南斗光徘徊。今年九日西风急，昨夜斗中月仍入。上天垂象每若斯，安用樽前百忧集。斗杓如柄挹银河，酌河为酒未言多。今年九日且已过，明年九日当如何，请酌大斗还高歌。
庚午冬夜羊城宴集联句十二韵
作者：陈恭尹
朝代：清
体裁：五言排律

夜永寒云散，灯明妙曲孤。远人同万里，座客半三吴。嘉会东南美，壮游今昔殊。举觞追往事，拥传合前驱。露冷花魂灭，霜清柳眼枯。菊寻元亮径，梅放浩然图。天地分南北，门墙学步趋。投闲频卜夜，角胜竟呼卢。漫访羊城迹，须陈凤阙谟。使车宁久驻，授简且为娱。客醉屏争触，童疲鼾已呼。东方看既白，馀兴满归途。
庚子元旦毛子霞招同何不偕登黄鹤楼
作者：陈恭尹
朝代：清
体裁：七言律诗

君子羁心积此晨，鹤楼斟酌岁华新。城头江汉一千里，座上罗浮两个人。细草暗催行处绿，落梅飞尽隔年春。谁堪天下无穷路，来伴微生易老身。
庞祖如见访
作者：陈恭尹
朝代：清
体裁：五言律诗

重岩行乐处，回首但云阴。别我岁华改，逢君秋色深。出门遍衰草，托足惟空林。欲谢人间世，论文与素心。
度大庾岭
作者：陈恭尹
朝代：清
体裁：七言律诗

向风长叹草萧萧，山压重门石气骄。千古霸图俱寂寞，再来行迹尚渔樵。寄书黄木湾何处，走马红梅驿渐遥。欲扫苍厓记名姓，少年时已薄题桥。
建昌河上二首
作者：陈恭尹
朝代：清

十月辞西山，苍茫日东走。迟迟闽越路，东风变杨柳。扁舟乱河曲，旅泊成搔首。无衣知春寒，独宿知夜久。茕茕远行子，才知慕父母。莫折棠梨花，花枝刺君手。莫恋春风时，春风白人首。春风低野草，遥见原与阜。昨日少年人，长松生左肘。
建昌河上二首·其一
作者：陈恭尹
朝代：清
体裁：古风

十月辞西山，苍茫日东走。迟迟闽越路，东风变杨柳。扁舟乱河曲，旅泊成搔首。无衣知春寒，独宿知夜久。茕茕远行子，才知慕父母。
建昌河上二首·其二
作者：陈恭尹
朝代：清
体裁：古风

莫折棠梨花，花枝刺君手。莫恋春风时，春风白人首。春风低野草，遥见原与阜。昨日少年人，长松生左肘。
引眉侄河涘中丫兰盛花儿曹过而作诗引眉索予为之率尔成咏
作者：陈恭尹
朝代：清
体裁：七言律诗

灵根产自岭云深，高馆何因得共寻。茎有数岐唯一本，花皆纯洁验同心。七弦每为王香操，九畹曾劳楚泽吟。若遇昔人应叹绝，玉枝连理在于今。
张穆之画鹰马歌
作者：陈恭尹
朝代：清
体裁：古风

张公捉笔初无意，乱点离离墨光渍。袖手方回惨澹思，满堂忽作飞腾势。尤工画鹰与画马，岂有鬼神立其臂。是何意态奇且杰，历落高深见胸次。盖闻夫子侠者流，少年唾手燕然地。纵横青史一千年，颠倒文韬三万字。破胆亲持与众尝，许身不惜为人碎。老来伏枥有馀悲，纸上鹰扬犹负气。叩心自昔飞炎霜，白虹乃为荆轲至。况君精诚委笔墨，僧繇破壁将无是。我有填胸万古愁，百神不语群仙醉。请君放笔作双鸾，夜半骑之问天帝。
张肃宗以诗索予作书次韵答之
作者：陈恭尹
朝代：清
体裁：七言律诗

鸟留趾爪皆成字，凤得箫韶始集梧。劣迹敢云希世有，清音真信此时无。何心逝水偏多韵，不定行云未可摹。天地至文原有在，莫将临仿费工夫。
张观察振六招同诸公集惜分堂用杜韵
作者：陈恭尹
朝代：清
体裁：七言律诗

良宵况得奉清晖，敢谓风高酒力微。言既曰卮宜纵饮，觞因名羽亦交飞。三阳淑气行将至，万里同声幸不违。冬暖天南多快事，小梅花瘦笋芽肥。
张鄂山将归四明维舟珠江同过石公精舍因次前韵送之二首
作者：陈恭尹
朝代：清

共向东林觅远师，柳塘春色日迟迟。帆过野浦人将别，路到玄亭客自奇。茗宴已终谈未了，萍踪重会事难期。可能送子无新句，为语舟樯且勿移。瓣香聊为寄湖滨，孺子生刍未易陈。事往渐忧青史误，心存空有白头新。飞从天上宜千仞，老向尘中又一春。异日相逢论故旧，笠边须作下车人。
张鄂山将归四明维舟珠江同过石公精舍因次前韵送之二首·其一
作者：陈恭尹
朝代：清
体裁：七言律诗

共向东林觅远师，柳塘春色日迟迟。帆过野浦人将别，路到玄亭客自奇。茗宴已终谈未了，萍踪重会事难期。可能送子无新句，为语舟樯且勿移。
张鄂山将归四明维舟珠江同过石公精舍因次前韵送之二首·其二
作者：陈恭尹
朝代：清
体裁：七言律诗

瓣香聊为寄湖滨，孺子生刍未易陈。事往渐忧青史误，心存空有白头新。飞从天上宜千仞，老向尘中又一春。异日相逢论故旧，笠边须作下车人。
弹琴
作者：陈恭尹
朝代：清
体裁：五言律诗

幽人何所有，虚室有清弦。素手偶为抚，秋心一渺然。月摇寒岛树，风落夜山泉。直自回元气，鸿濛太古前。
归自吴越与家皖翁庞艺长赉予弟握手龙津醉后成诗
作者：陈恭尹
朝代：清
体裁：七言律诗

松溪残雨湿征衣，小泊村桥叩竹扉。万里共惊吾尚在，三年偏讶信何稀。棘林雪尽铜驼冷，苜蓿春生铁马肥。醉死君家都莫惜，天涯多有未能归。
归舟四首
作者：陈恭尹
朝代：清

积雨江汉绿，归心杨柳初。芳菲空复尔，少壮已全虚。白发何难得，青山不易居。从今向田里，所惧世情疏。舟路翠微上，了然知寂机。溪声虚自答，山色静相晖。饮鹿妨人去，栖禽择木飞。物情从所好，吾亦薄言归。楚县逾山尽，章流向粤初。映花溪路闭，含水石根虚。淹泊时仍杳，羁愁日以疏。殊方归亦尔，吾自笑怀居。水气动群木，虚楼飞叶声。风灯无定照，峡月不终明。托宿维舟夜，临泷未济情。寸心平自若，应任险中行。
归舟四首·其一
作者：陈恭尹
朝代：清
体裁：五言律诗

积雨江汉绿，归心杨柳初。芳菲空复尔，少壮已全虚。白发何难得，青山不易居。从今向田里，所惧世情疏。
归舟四首·其三
作者：陈恭尹
朝代：清
体裁：五言律诗

楚县逾山尽，章流向粤初。映花溪路闭，含水石根虚。淹泊时仍杳，羁愁日以疏。殊方归亦尔，吾自笑怀居。
归舟四首·其二
作者：陈恭尹
朝代：清
体裁：五言律诗

舟路翠微上，了然知寂机。溪声虚自答，山色静相晖。饮鹿妨人去，栖禽择木飞。物情从所好，吾亦薄言归。
归舟四首·其四
作者：陈恭尹
朝代：清
体裁：五言律诗

水气动群木，虚楼飞叶声。风灯无定照，峡月不终明。托宿维舟夜，临泷未济情。寸心平自若，应任险中行。
彭艾庵寄水晶眼镜率笔赋谢
作者：陈恭尹
朝代：清
体裁：五言律诗

水晶为镜好，寄我重兼金。得此虚明质，如传妙密心。纤毫无隐尔，少壮忽于今。万卷荒疏久，从兹更一寻。
彭飞云刺史见访
作者：陈恭尹
朝代：清
体裁：七言律诗

今世须才致治平，古人机略见先生。剖符旧化三巴俗，伏轼曾降七十城。幕府每闻飞健檄，席门何自枉高旌。天南贱子能扪虱，坐听高谈为洗兵。
徐戢斋君侯寿日未能躬祝追忆昨月扁舟奉晤于双塔松桥之间作诗奉寄
作者：陈恭尹
朝代：清
体裁：七言律诗

岭南梅放独先春，每见梅花是寿辰。堂上未能称绿酒，塔边长记奉朱轮。重重茇树仁声远，处处舆梁惠政新。幸傍乐郊存隙地，扁舟终拟作渔人。
徐戢斋父母重修青云桥路喜而有赋二首
作者：陈恭尹
朝代：清

双峰如戟列高冥，霁月长悬满县庭。已播仁风成化国，更陪堤路应图经。七桥流水融融碧，十里新松宛宛青。谁似四明明令尹，并将幽致托山灵。昔贤经始迹堪寻，架石为桥继自今。驷马翱翔酬壮志，一泓清彻照冰心。湖堤竟擅香山号，棠树长留召伯阴。胜事千秋能有几，为公披写作新吟。
徐戢斋父母重修青云桥路喜而有赋二首·其一
作者：陈恭尹
朝代：清
体裁：七言律诗

双峰如戟列高冥，霁月长悬满县庭。已播仁风成化国，更陪堤路应图经。七桥流水融融碧，十里新松宛宛青。谁似四明明令尹，并将幽致托山灵。
徐戢斋父母重修青云桥路喜而有赋二首·其二
作者：陈恭尹
朝代：清
体裁：七言律诗

昔贤经始迹堪寻，架石为桥继自今。驷马翱翔酬壮志，一泓清彻照冰心。湖堤竟擅香山号，棠树长留召伯阴。胜事千秋能有几，为公披写作新吟。
徐星汉燕尔未几即有惠州之行戏次王使君三十韵赠之以速其归
作者：陈恭尹
朝代：清
体裁：古风

天作他乡合，眉犹故里齐。剑光龙乍跃，桐影凤双栖。冠玉仍逢负，探珠独得骊。才同司马浊，斋异太常泥。方朔能遗肉，淳于每滑稽。笔端来滚滚，吉事欲折折。媒氏初通好，故交还赠绨。雕鞍五马借，筐帛百人赍。贽古先鸿雁，金坚及鼎镌。烛间杯号卺，海外镜名瓈。京兆新眉曲，檀郎款语低。俱飞宜绣蝶，教妒勿烹鹂。巩帨亲曾命，羹汤手自臡。雪窗深夜伴，云鬓未明笄。字共璇玑织，弦从玉轸提。邀闲夜月榭，连步下花蹊。伐性诚知斧，医心不任鎞。十年甘旅处，此日识坤倪。宿约聊须践，新家未易携。琴声非别鹳，诗草是奔猊。去定经罗岳，归应赠佩觿。买舟风自北，登路首频西。闺里年为日，人前笑是啼。禦冬馀旨蓄，先事戒盐醯。云母溪堪念，梅花梦莫迷。林蜂依密蕊，山兽护香脐。掷果思樱口，浮瓜忆瓠犀。早期回彩鹢，相待儆鸣鸡。秾李树方及，初婚赋未题。使君怜岁晏，不遣久孤暌。
得梁叠石书连举二子诗以贺之
作者：陈恭尹
朝代：清
体裁：七言律诗

缄书相寄慰从来，沥酒为君贺一杯。沧海北南珠并见，白头朝暮笑全开。同生达适知初瑞，一父瞻由信异才。节孝古来无不报，九天旌典几时回。
得梁药亭燕台书因怀石埭之行
作者：陈恭尹
朝代：清
体裁：五言律诗

国门三献玉，岐路已沾衣。复铩双鸾翮，居然后雁归。乘风潮荡漾，临水叶翻飞。牛渚高吟夜，相思方掩扉。
得王立安讣音哭之三首
作者：陈恭尹
朝代：清

把书终日恨难平，叹息修文召已成。督亢陂前新宅兆，罗浮峰下旧师生。三年已罢升堂瑟，万里难伸自牖情。爱汝是翁知是我，只应南北各沾缨。朗吟终日捋虬须，七尺昂藏好丈夫。五字号城真莫敌，百春为咏只须臾。行虽越众偏能恕，文不求名只自娱。忆雪楼前风雨散，不堪扶杖过丰湖。金丹炼就谁人识，玉树埋来恨有馀。几日已为黄壤客，昨朝犹见白门书。家悬两地星霜久，膝绕诸郎象勺初。末后数言殊了了，前身应得悟真如。
得王立安讣音哭之三首·其一
作者：陈恭尹
朝代：清
体裁：七言律诗

把书终日恨难平，叹息修文召已成。督亢陂前新宅兆，罗浮峰下旧师生。三年已罢升堂瑟，万里难伸自牖情。爱汝是翁知是我，只应南北各沾缨。
得王立安讣音哭之三首·其三
作者：陈恭尹
朝代：清
体裁：七言律诗

金丹炼就谁人识，玉树埋来恨有馀。几日已为黄壤客，昨朝犹见白门书。家悬两地星霜久，膝绕诸郎象勺初。末后数言殊了了，前身应得悟真如。
得王立安讣音哭之三首·其二
作者：陈恭尹
朝代：清
体裁：七言律诗

朗吟终日捋虬须，七尺昂藏好丈夫。五字号城真莫敌，百春为咏只须臾。行虽越众偏能恕，文不求名只自娱。忆雪楼前风雨散，不堪扶杖过丰湖。
忆昔
作者：陈恭尹
朝代：清
体裁：古风

忆昔十五六，形容一何好。高谈溢四座，宾客惊绝倒。日月易以迈，春华岂长保。我行如昨日，两度见青草。天涯劳苦远，异路风霜早。相逢少年子，自顾已枯槁。何待两鬓白，然后始谓老。
怀何不偕三首
作者：陈恭尹
朝代：清

地平如板舆，天广如穹庐。与君百年间，托足曾无途。右臂七宝鞭，左肩五岳图。跨鞍一俯仰，去如流电趋。朝饮易水头，夕秣越与吴。道旁皆拊手，太息此名驹。南客见毳毛，安知可为旃。英雄在史册，宁无行路间。夫子久飞遁，徒步来南山。长歌宫阙下，北首望燕然。龙德而蛇行，谁能测其全。夕醉王侯宅，朝游侠少年。昨日异今日，今吾犹故吾。春风此何时，白发不我谋。平生两干邪，动止必相须。子抱荆山珍，我握灵蛇蛛。良价不一值，千驷犹泥涂。埋骨置土中，焉辨贤与愚。修名惧不立，归哉南山隅。
怀何不偕三首·其一
作者：陈恭尹
朝代：清
体裁：古风

地平如板舆，天广如穹庐。与君百年间，托足曾无途。右臂七宝鞭，左肩五岳图。跨鞍一俯仰，去如流电趋。朝饮易水头，夕秣越与吴。道旁皆拊手，太息此名驹。
怀何不偕三首·其三
作者：陈恭尹
朝代：清
体裁：古风

昨日异今日，今吾犹故吾。春风此何时，白发不我谋。平生两干邪，动止必相须。子抱荆山珍，我握灵蛇蛛。良价不一值，千驷犹泥涂。埋骨置土中，焉辨贤与愚。修名惧不立，归哉南山隅。
怀何不偕三首·其二
作者：陈恭尹
朝代：清
体裁：古风

南客见毳毛，安知可为旃。英雄在史册，宁无行路间。夫子久飞遁，徒步来南山。长歌宫阙下，北首望燕然。龙德而蛇行，谁能测其全。夕醉王侯宅，朝游侠少年。
怀古十首 其一 燕台
作者：陈恭尹
朝代：清
体裁：七言律诗

燕南燕北战争馀，白草漫漫雪色初。河渡坚冰通下博，关门沙路走居胥。死求马骨言终验，生揕秦胸计已疏。犹有兴亡数行泪，夜来弹与乐君书。
怀古十首 其七 蜀中
作者：陈恭尹
朝代：清
体裁：七言律诗

子规啼罢客天涯，蜀道如天古所嗟。诸葛威灵存八阵，汉朝终始在三巴。通牛峡路连云栈，如马瞿塘走浪花。拟酹昔贤鱼水地，海棠开遍酒人家。
怀古十首 其三 楚中
作者：陈恭尹
朝代：清
体裁：七言律诗

衡云巫雨暗江津，江上孤吟过一春。二女庙边逢泪竹，大王风急到青蘋。虚无玉驷朝天阙，惨澹云旗降楚神。终古灵均词赋在，湘南山水倍关人。
怀古十首 其九 金陵
作者：陈恭尹
朝代：清
体裁：七言律诗

山飞楼阁水飞霞，冷落春城宿乳鸦。天阙双峰铦似戟，海门高浪白如花。空劳御辇销王气，曾画长江作帝家。五马渡边龙化后，南方文物掩中华。
怀古十首 其二 姑苏
作者：陈恭尹
朝代：清
体裁：七言律诗

澹烟疏雨阖闾城，潮水千年恨未平。宝剑赐来吴命短，美人恩重父仇轻。宫梧叶落随流出，台鹿春归引子行。何处扁舟人去后，铸金犹得似平生。
怀古十首 其五 沛中
作者：陈恭尹
朝代：清
体裁：七言律诗

汉王生长难忘处，尺土犹书故宅名。四海自飞鸿鹄羽，中宵人哭白蛇声。轻沙浅草堪调马，习俗群儿敢说兵。千载英雄同一辙，徐州南是凤阳城。
怀古十首 其八 邺中
作者：陈恭尹
朝代：清
体裁：七言律诗

山河百战鼎终分，叹息漳南日暮云。乱世奸雄空复尔，一家词赋最怜君。铜台未散吹笙伎，石马先传出水文。七十二坟秋草遍，更无人表汉将军。
怀古十首 其六 洛阳
作者：陈恭尹
朝代：清
体裁：七言律诗

敝车驽马雒城边，盛事空凭故老传。嵩室有声君万岁，土圭无影日中天。礼亡已验伊川发，涕下徒伤贾傅年。莫问汉家图画处，丹青磨灭化苔钱。
怀古十首 其十 隋宫
作者：陈恭尹
朝代：清
体裁：七言律诗

谷洛通淮日夜流，渚荷宫树不曾秋。十年士女河边骨，一笑君王镜里头。月下虹蜺生水殿，天中丝管在迷楼。繁华往事邗沟外，风起杨花无那愁。
怀古十首 其四 咸阳
作者：陈恭尹
朝代：清
体裁：七言律诗

关门一夜柳条春，今古芒芒草色新。龙虎片云终王汉，诗书馀火竟烧秦。瑶池西望犹通鸟，渭水东流不待人。最是五陵游侠客，年年磨剑候风尘。
怀古十首·燕台
作者：陈恭尹
朝代：清

燕南燕北战争馀，白草漫漫雪色初。河渡坚冰通下博，关门沙路走居胥。死求马骨言终验，生揕秦胸计已疏。犹有兴亡数行泪，夜来弹与乐君书。澹烟疏雨阖闾城，潮水千年恨未平。宝剑赐来吴命短，美人恩重父仇轻。宫梧叶落随流出，台鹿春归引子行。何处扁舟人去后，铸金犹得似平生。衡云巫雨暗江津，江上孤吟过一春。二女庙边逢泪竹，大王风急到青蘋。虚无玉驷朝天阙，惨澹云旗降楚神。终古灵均词赋在，湘南山水倍关人。关门一夜柳条春，今古芒芒草色新。龙虎片云终王汉，诗书馀火竟烧秦。瑶池西望犹通鸟，渭水东流不待人。最是五陵游侠客，年年磨剑候风尘。汉王生长难忘处，尺土犹书故宅名。四海自飞鸿鹄羽，中宵人哭白蛇声。轻沙浅草堪调马，习俗群儿敢说兵。千载英雄同一辙，徐州南是凤阳城。敝车驽马雒城边，盛事空凭故老传。嵩室有声君万岁，土圭无影日中天。礼亡已验伊川发，涕下徒伤贾傅年。莫问汉家图画处，丹青磨灭化苔钱。子规啼罢客天涯，蜀道如天古所嗟。诸葛威灵存八阵，汉朝终始在三巴。通牛峡路连云栈，如马瞿塘走浪花。拟酹昔贤鱼水地，海棠开遍酒人家。山河百战鼎终分，叹息漳南日暮云。乱世奸雄空复尔，一家词赋最怜君。铜台未散吹笙伎，石马先传出水文。七十二坟秋草遍，更无人表汉将军。山飞楼阁水飞霞，冷落春城宿乳鸦。天阙双峰铦似戟，海门高浪白如花。空劳御辇销王气，曾画长江作帝家。五马渡边龙化后，南方文物掩中华。谷洛通淮日夜流，渚荷宫树不曾秋。十年士女河边骨，一笑君王镜里头。月下虹蜺生水殿，天中丝管在迷楼。繁华往事邗沟外，风起杨花无那愁。
怀古楼
作者：陈恭尹
朝代：清
体裁：五言律诗

长吟登宝地，永望极南天。古意日寥廓，高楼风悄然。江明波浩浩，渚绿叶田田。俯仰自千载，浮生无百年。
怀梁药亭
作者：陈恭尹
朝代：清
体裁：七言律诗

昨闻归棹越黄河，又向维扬渡口过。三月烟花虽寂寞，六朝秋草更如何。高堂待进斑衣舞，下里犹思白雪歌。一第蹉跎那足叹，贵人传者古无多。
怀罗浮
作者：陈恭尹
朝代：清
体裁：七言律诗

琪树西风粤国秋，十年前记住罗浮。山光一半来蓬岛，海色三更上石楼。云护药苗侵腊长，寺分泉响入房流。葛洪丹井分明在，一下人间渐白头。
惠州代泛亭雨后望西湖
作者：陈恭尹
朝代：清
体裁：七言律诗

高亭下视极人寰，积水遥连埤堄间。一线绿分湖上路，几重青出郡西山。坐临胜地如曾到，名在千秋自不删。不是使君闲着眼，后人何处得跻攀。
惠州西湖歌赠叶金吾犹龙
作者：陈恭尹
朝代：清
体裁：古风

杭湖不过方十里，颍上无山空勺水。老夫未免有乡情，敢道他皆不如此。惠州城西几百峰，峰峰水上开芙蓉。我欲穷源安可极，野烟空翠飞重重。鳄湖之水明如练，弱藻潜鳞皆可见。丰湖之水曲若环，扁舟一去何时还。菱花荷叶纷纷长，巨筏中流日垂网。水晶鱼小价偏高，犀带桥长人共往。金吾亭上好看湖，远近纤浓胜画图。微风作浪打山脚，白日倒景悬城隅。金吾勋伐藏盟府，天许闲身作湖主。买断龟峰千顷波，增筑楼台三百堵。飞甍往往杂茆茨，随山高下总相宜。疏阑架竹通闲地，画舫传觞入水篱。吴歌楚舞看未足，更奏银筝度新曲。千金制得凤鸾衣，万里载来燕赵玉。如君好事世所希，一日百万真可挥。当筵意气映四座，使我不醉何能归。别待他时百花发，为君更咏黄金徽。
感怀十七首
作者：陈恭尹
朝代：清

纤纤西林月，待日生辉光。幸假羽翼资，与君同颉颃。左提而右挈，万夫莫能当。况我为仁义，相辅唯文章。斫桐为两琴，异形同宫商。中心一相知，异身同肺肠。智慧如丹华，华盛无再扬。勖哉二三子，久要期勿忘。密云自西郊，良苗望膏泽。长虹久不散，小雨滋蟊贼。日月煎本根，青黄变生色。结发为老农，终年不一穫。高门纵杯酒，大笑糟糠客。感念愚公言，子孙世其力。努力饰镃基，春明候南陌。往者不可追，来者不可期。俯首为今人，举体无一宜。有目厌兵革，有耳闻号啼。有腹饱糠覈，有足履祸枢。赤舌有如火，更以焚其躯。高台临广池，梧桐百馀尺。上有一尊酒，可以永今夕。明月生东隅，浩荡无拘迫。君子多暇豫，小人聊燕息。人生有如影，终始为形役。拔箭射虚空，箭尽弓亦折。步出城北门，垒垒山上石。下有忘忧人，千秋托松柏。荷丝织为衣，禦寒终不温。章句小儒生，安识经与纶。高冠带金玉，端坐如鬼神。轻车从肥马，游宴无冬春。志士沈下僚，能智岂获伸。大盗从西来，击钟召群臣。空复见异类，何以张吾军。大者为鸡狗，鸣吠从他人。小者如蛹蚕，只自营其身。九月悲风始，边土何惨慄。积雪齐高城，惊沙蔽寒日。斧冰持饮马，凿地求鼠实。月盛角弓强，三军夜恒出。合战阴山下，矢尽归途失。手斩郅支头，献俘凤凰阙。阙庭侍从士，卧起佳人侧。日晏下朝归，酌酒弹鸣瑟。十年为汉将，甲胄行虮虱。一语不相能，投身对刀笔。事君如四时，成功者为客。君子慎其言，只以求忠益。小人躁于名，噭噭沽其直。疾疢卒不除，上下成乖隔。为臣固当戒，为君独宜择。曲突弗先图，头额为焦灼。忠言有如鸦，佞言有如鹊。鹊鸣人所喜，鸦鸣人所唶。海滨何遥遥，遥遥三千里。一里一千家，家家生荆杞。空房乳狐兔，荒沼游蛇虺。居人去何之，散作他乡鬼。新鬼无人葬，旧鬼无人祀。相逢尽一哭，万事今如此。国家启封疆，尺地千弧矢。人民古所贵，弃之若泥滓。大风断松根，小风落松子。松根尚不惜，松子亦何有。番禺古都会，佳哉郁嵯峨。三江交洪流，海水扬清波。刘项争帝业，闭关自秦佗。黄屋与左纛，老夫聊自娱。山川足霸气，往往开雄图。中原鼎沸日，肝脑涂干戈。光岳气虽分，生齿存亦多。海国诚富强，金铁兼盐鹾。百货走天下，五兵雄诸华。盛朝为外府，乱政求金车。使者道相望，下民方荐瘥。北临汉台上，怅望伤如何。野犬吠行人，深巷闻荒鸡。荡子今何之，有司在门闾。朝出伏草间，夜起匍匐归。有亲谁当养，有田莫耘耔。岂敢负公家，有罪诚当治。甘瓜生井傍，百尺蔓其枝。祸来常无根，免身为令谋。梦登首阳山，郁哉何巍巍。上有二子坟，下有蕨与薇。宁从白鹤巢，不从凤鸟飞。白鹤来有常，凤鸟来无时。子胥耕吴野，少伯困会稽。一旦先埃尘，千秋有馀悲。太息复太息，百年同木石。富贵比春华，一落谁相识。不如求令名，高誉流丹青。丹青虽可慕，人命如朝露。一身尚不存，令名亦何附。不如齐死生，无我亦无名。诚恐朽落时，亦与木石并。百足既怜夔，蝮蛇复怜风。是非百年内，展转何能穷。览镜在中夜，莫辨影与形。人苦不自知，所赖友与朋。圭璧贵攻瑕，龙阿期发硎。如何末世士，怀利忘平生。责望疑似间，谗间忽然兴。陈张交里门，白刃生侯王。富贵尚相负，贫贱宁相能。结交始以义，全交终以明。安得兼黄金，以铸鲍子灵。著我远游冠，插我忘归羽。命驾将何之，三星在南户。夕鸟下高林，翩翩赴其侣。人生各有志，荣辱何常主。浩歌击白石，与此聊终古。谁能共碌碌，身没名不举。蒿里足黄尘，徒增一棺土。豫章下山时，顾与山灵语。不为栋与楹，慎勿为木偶。木偶盛容姿，曳裾复拱手。大匠持斧斤，视之若无有。叔孙名大儒，绵蕞何草草。萧何刀笔吏，无功独居首。人饮浊河水，不食古井泉。古井非不清，浊河诚有源。大人略细故，琐琐安足论。鹦鹉立樊笼，焉用能人言。苍鹰无羽仪，一日翔九天。秋气不成寐，出户月皎皎。我生多忧虞，及壮已衰老。如彼霜下叶，未落忽先槁。当前一尊酒，举觞问苍昊。毕昴出东方，天阶静如扫。玉衡无右移，白日不西晓。如何六合内，有此颠与倒。
感怀十七首·其一
作者：陈恭尹
朝代：清
体裁：古风

纤纤西林月，待日生辉光。幸假羽翼资，与君同颉颃。左提而右挈，万夫莫能当。况我为仁义，相辅唯文章。斫桐为两琴，异形同宫商。中心一相知，异身同肺肠。智慧如丹华，华盛无再扬。勖哉二三子，久要期勿忘。
感怀十七首·其七
作者：陈恭尹
朝代：清
体裁：古风

事君如四时，成功者为客。君子慎其言，只以求忠益。小人躁于名，噭噭沽其直。疾疢卒不除，上下成乖隔。为臣固当戒，为君独宜择。曲突弗先图，头额为焦灼。忠言有如鸦，佞言有如鹊。鹊鸣人所喜，鸦鸣人所唶。
感怀十七首·其三
作者：陈恭尹
朝代：清
体裁：古风

往者不可追，来者不可期。俯首为今人，举体无一宜。有目厌兵革，有耳闻号啼。有腹饱糠覈，有足履祸枢。赤舌有如火，更以焚其躯。
感怀十七首·其九
作者：陈恭尹
朝代：清
体裁：古风

番禺古都会，佳哉郁嵯峨。三江交洪流，海水扬清波。刘项争帝业，闭关自秦佗。黄屋与左纛，老夫聊自娱。山川足霸气，往往开雄图。中原鼎沸日，肝脑涂干戈。光岳气虽分，生齿存亦多。海国诚富强，金铁兼盐鹾。百货走天下，五兵雄诸华。盛朝为外府，乱政求金车。使者道相望，下民方荐瘥。北临汉台上，怅望伤如何。
感怀十七首·其二
作者：陈恭尹
朝代：清
体裁：古风

密云自西郊，良苗望膏泽。长虹久不散，小雨滋蟊贼。日月煎本根，青黄变生色。结发为老农，终年不一穫。高门纵杯酒，大笑糟糠客。感念愚公言，子孙世其力。努力饰镃基，春明候南陌。
感怀十七首·其五
作者：陈恭尹
朝代：清
体裁：古风

荷丝织为衣，禦寒终不温。章句小儒生，安识经与纶。高冠带金玉，端坐如鬼神。轻车从肥马，游宴无冬春。志士沈下僚，能智岂获伸。大盗从西来，击钟召群臣。空复见异类，何以张吾军。大者为鸡狗，鸣吠从他人。小者如蛹蚕，只自营其身。
感怀十七首·其八
作者：陈恭尹
朝代：清
体裁：古风

海滨何遥遥，遥遥三千里。一里一千家，家家生荆杞。空房乳狐兔，荒沼游蛇虺。居人去何之，散作他乡鬼。新鬼无人葬，旧鬼无人祀。相逢尽一哭，万事今如此。国家启封疆，尺地千弧矢。人民古所贵，弃之若泥滓。大风断松根，小风落松子。松根尚不惜，松子亦何有。
感怀十七首·其六
作者：陈恭尹
朝代：清
体裁：古风

九月悲风始，边土何惨慄。积雪齐高城，惊沙蔽寒日。斧冰持饮马，凿地求鼠实。月盛角弓强，三军夜恒出。合战阴山下，矢尽归途失。手斩郅支头，献俘凤凰阙。阙庭侍从士，卧起佳人侧。日晏下朝归，酌酒弹鸣瑟。十年为汉将，甲胄行虮虱。一语不相能，投身对刀笔。
感怀十七首·其十
作者：陈恭尹
朝代：清
体裁：古风

野犬吠行人，深巷闻荒鸡。荡子今何之，有司在门闾。朝出伏草间，夜起匍匐归。有亲谁当养，有田莫耘耔。岂敢负公家，有罪诚当治。甘瓜生井傍，百尺蔓其枝。祸来常无根，免身为令谋。
感怀十七首·其十一
作者：陈恭尹
朝代：清
体裁：古风

梦登首阳山，郁哉何巍巍。上有二子坟，下有蕨与薇。宁从白鹤巢，不从凤鸟飞。白鹤来有常，凤鸟来无时。子胥耕吴野，少伯困会稽。一旦先埃尘，千秋有馀悲。
感怀十七首·其十七
作者：陈恭尹
朝代：清
体裁：古风

秋气不成寐，出户月皎皎。我生多忧虞，及壮已衰老。如彼霜下叶，未落忽先槁。当前一尊酒，举觞问苍昊。毕昴出东方，天阶静如扫。玉衡无右移，白日不西晓。如何六合内，有此颠与倒。
感怀十七首·其十三
作者：陈恭尹
朝代：清
体裁：古风

览镜在中夜，莫辨影与形。人苦不自知，所赖友与朋。圭璧贵攻瑕，龙阿期发硎。如何末世士，怀利忘平生。责望疑似间，谗间忽然兴。陈张交里门，白刃生侯王。富贵尚相负，贫贱宁相能。结交始以义，全交终以明。安得兼黄金，以铸鲍子灵。
感怀十七首·其十二
作者：陈恭尹
朝代：清
体裁：古风

太息复太息，百年同木石。富贵比春华，一落谁相识。不如求令名，高誉流丹青。丹青虽可慕，人命如朝露。一身尚不存，令名亦何附。不如齐死生，无我亦无名。诚恐朽落时，亦与木石并。百足既怜夔，蝮蛇复怜风。是非百年内，展转何能穷。
感怀十七首·其十五
作者：陈恭尹
朝代：清
体裁：古风

豫章下山时，顾与山灵语。不为栋与楹，慎勿为木偶。木偶盛容姿，曳裾复拱手。大匠持斧斤，视之若无有。叔孙名大儒，绵蕞何草草。萧何刀笔吏，无功独居首。
感怀十七首·其十六
作者：陈恭尹
朝代：清
体裁：古风

人饮浊河水，不食古井泉。古井非不清，浊河诚有源。大人略细故，琐琐安足论。鹦鹉立樊笼，焉用能人言。苍鹰无羽仪，一日翔九天。
感怀十七首·其十四
作者：陈恭尹
朝代：清
体裁：古风

著我远游冠，插我忘归羽。命驾将何之，三星在南户。夕鸟下高林，翩翩赴其侣。人生各有志，荣辱何常主。浩歌击白石，与此聊终古。谁能共碌碌，身没名不举。蒿里足黄尘，徒增一棺土。
感怀十七首·其四
作者：陈恭尹
朝代：清
体裁：古风

高台临广池，梧桐百馀尺。上有一尊酒，可以永今夕。明月生东隅，浩荡无拘迫。君子多暇豫，小人聊燕息。人生有如影，终始为形役。拔箭射虚空，箭尽弓亦折。步出城北门，垒垒山上石。下有忘忧人，千秋托松柏。
戊寅元旦家园漫成
作者：陈恭尹
朝代：清
体裁：七言律诗

云物春城佳有馀，小台搔首立踟蹰。百年驹过三分二，一岁人闲正月初。生态可知霜后树，旧交唯有蠹残书。东风掩户教儿辈，霄汉新翎看鹤梳。
戊辰正月十日舟泊端州王础尘自开建适至令子紫巘招同李苍水过集高云客所寓华严精舍纵饮达夜即事成歌
作者：陈恭尹
朝代：清
体裁：古风

正月溪山馀暖气，炎方别自为天地。乘兴拿舟入峡来，故人恰自康州至。客中无地可为欢，高君况在郊南寺。落落乾坤数老翁，天涯想见俱憔悴。贤郎高燕为客开，李生后至初挥杯。登楼旷望见原野，定山数点青崔嵬。园桃一树红如火，折向瓶中如笑我。东风只自恋新枝，何处林间寻硕果。年当壮盛好努力，白发生来无一可。且烧高烛佛灯前，狂歌纵饮开新年。东南之美略已具，人间此会非徒然，为君白眼望青天。
戴怡涛使君再摄广州旋得实授拜命之日即值生朝祝之
作者：陈恭尹
朝代：清
体裁：七言律诗

梅花飞蕊洒城隅，五马新行即旧符。颍水重临黄相国，汉廷真假寇雍奴。一阳建子今初复，维岳生申古不殊。人士早磨诗石待，郡斋清咏似韦苏。
所见二首
作者：陈恭尹
朝代：清

禁里曾通籍，人前不下床。未离阿保手，已绾大夫章。一饭中人产，千金匹马装。白头蓬室者，只自爱糟糠。绣袷紫头巾，骁腾马上身。臂鹰飞啄鸟，手弹远追人。共窃军符夜，相邀野草春。不知营一醉，乡曲几家贫。
所见二首·其一
作者：陈恭尹
朝代：清
体裁：五言律诗

禁里曾通籍，人前不下床。未离阿保手，已绾大夫章。一饭中人产，千金匹马装。白头蓬室者，只自爱糟糠。
所见二首·其二
作者：陈恭尹
朝代：清
体裁：五言律诗

绣袷紫头巾，骁腾马上身。臂鹰飞啄鸟，手弹远追人。共窃军符夜，相邀野草春。不知营一醉，乡曲几家贫。
所见二首宁都魏善伯寄示其兄弟文集率题二诗报之·其一
作者：陈恭尹
朝代：清
体裁：五言律诗

一面今犹阻，千秋志未孤。把君兄弟作，仿佛见眉须。有力牵衰眼，多风激懦夫。宵分凉不寐，灯影落高梧。
扶胥歌送王阮亭宫詹祭告南海事竣还都兼柬徐健庵彭羡门王黄湄朱竹垞诸公
作者：陈恭尹
朝代：清
体裁：古风

扶胥之口水所归，青山浮出如无依。长波际天不可极，白日夜半扬其晖。东风吹上木棉树，片片尽作红霞飞。南海之神绂冕古，琼楼玉殿开朱扉。前驾赤虬后文螭，左驱天吴右冯夷。虹蜺架道雨师洒，蛟龙夹毂瞻旌麾。九重秩礼来南纪，谁持玉节渔洋子。天上连宵动使星，世间久矣传诗史。归舟暂泊珠江南，问奇访古多所探。都将十载相思梦，并作江城半月谈。唐诗三变犹堪把，明诗三变风斯下。落落乾坤得数公，尽扫榛芜归大雅。羡门子，竹垞生，与君意气遥相倾。徐公渊博能下士，黄湄慷慨多秦声。我抱区区君所察，来时更枉群公札。山阳叔夜懒何堪，吴下阿蒙目犹刮。送君有作兼群公，凤凰今已飞梧桐。和鸣律吕赖公等，且放野鹤闲云中。
扶胥观日出歌
作者：陈恭尹
朝代：清
体裁：古风

天外千峰沈不起，铜龙漏断银蟾死。天鸡大叫惊海水，海水蒸变生火云，赤轮微转天地分。
折杨柳歌五首
作者：陈恭尹
朝代：清

白羽照秋月，丽服明春风。朝来试马蹄，踯躅垂杨东。家居杨柳下，直路西北驰。望郎不可见，折尽门前枝。放马在南涧，马嘶时向北。龙出渥洼中，万人皆辟易。河北望河南，杨柳郁森森。蕃汉虽二域，春风无两心。左手櫜健弓，右手结柔辔。抽出腰下刀，深勒燕山字。
折杨柳歌五首·其一
作者：陈恭尹
朝代：清
体裁：乐府曲辞

白羽照秋月，丽服明春风。朝来试马蹄，踯躅垂杨东。
折杨柳歌五首·其三
作者：陈恭尹
朝代：清
体裁：乐府曲辞

放马在南涧，马嘶时向北。龙出渥洼中，万人皆辟易。
折杨柳歌五首·其二
作者：陈恭尹
朝代：清
体裁：乐府曲辞

家居杨柳下，直路西北驰。望郎不可见，折尽门前枝。
折杨柳歌五首·其五
作者：陈恭尹
朝代：清
体裁：乐府曲辞

左手櫜健弓，右手结柔辔。抽出腰下刀，深勒燕山字。
折杨柳歌五首·其四
作者：陈恭尹
朝代：清
体裁：乐府曲辞

河北望河南，杨柳郁森森。蕃汉虽二域，春风无两心。
招隐
作者：陈恭尹
朝代：清
体裁：五言律诗

疏泉开静社，刈棘敞重关。法嗣东西土，文高大小山。秋光枫叶外，诗思桂丛间。不有幽人召，劳生几日闲。
拜恩感赋
作者：陈恭尹
朝代：清
体裁：七言律诗

御史封章更表忠，诏书前后出行宫。家门已积沦胥痛，国典犹追式遏功。唐祀睢阳存两庙，汉崇司马列三公。孤儿拜舞威颜下，血泪凭添汗简中。
拟古三首
作者：陈恭尹
朝代：清

橘子始可食，往往辞其枝。孝子方欲养，父母长别离。墓上椎牛羊，不如生蒸梨。高爵耀闾里，无亲持慰谁。魂梦中夜来，九原知不知。寄生在高树，树枯枝不繁。托身共生死，所惜非同根。昔我三小弟，俊迈难具论。国难一时尽，反令愚者存。岂无友朋好，终念骨肉恩。不见蒲苇中，鸿雁相飞翻。双雁飞上天，孤雁无与言。射虎射石头，始知箭锋利。居世逢乱离，始辨英雄士。我生良不辰，京洛风尘起。生死白刃间，壮心未云已。猛士不带剑，威武岂得申。丈夫不报国，终为愚贱人。中夜召仆夫，将适赵与秦。方建金石名，安念血肉身。抗手谢俦侣，明日西问津。
拟古三首·其一
作者：陈恭尹
朝代：清
体裁：古风

橘子始可食，往往辞其枝。孝子方欲养，父母长别离。墓上椎牛羊，不如生蒸梨。高爵耀闾里，无亲持慰谁。魂梦中夜来，九原知不知。
拟古三首·其三
作者：陈恭尹
朝代：清
体裁：古风

射虎射石头，始知箭锋利。居世逢乱离，始辨英雄士。我生良不辰，京洛风尘起。生死白刃间，壮心未云已。猛士不带剑，威武岂得申。丈夫不报国，终为愚贱人。中夜召仆夫，将适赵与秦。方建金石名，安念血肉身。抗手谢俦侣，明日西问津。
拟古三首·其二
作者：陈恭尹
朝代：清
体裁：古风

寄生在高树，树枯枝不繁。托身共生死，所惜非同根。昔我三小弟，俊迈难具论。国难一时尽，反令愚者存。岂无友朋好，终念骨肉恩。不见蒲苇中，鸿雁相飞翻。双雁飞上天，孤雁无与言。
拟行药城东桥
作者：陈恭尹
朝代：清
体裁：古风

百行皆有营，一暇不易得。非无出门时，往往为世役。兹晨服食罢，曳杖信所适。蔼蔼涉墟莽，悠悠越阡陌。芳郊属春和，天宇迥昭晰。川流扬晓晖，林表霁新色。旷观既以怡，内省寡所斁。未羡高鸟翔，安用抟风翼。息意慕华膴，何心厌衰白。修名匪岁年，寿考岂金石。至理有恒期，浮生徒自域。
挽张桐君四首
作者：陈恭尹
朝代：清

举世醒皆醉，斯人迩亦遐。五车梁惠子，七叶汉张家。每有乘桴叹，常深彼黍嗟。乾坤无故国，白首尚天涯。北海开尊久，南溟世泽深。萍蓬无定聚，松竹本同林。未免艰虞日，多承缱绻心。夜台今不作，寂寞叹人琴。灯下文犹草，宵中馆已捐。有生终是化，无疾即为仙。胤子来千里，归舟动隔年。知君丈夫志，不死女儿边。交君兄与弟，并是廿年前。五岭非深阻，双棺乃后先。长途号白马，中夜泣啼鹃。恸绝南州客，贫无絮酒钱。
挽张桐君四首·其一
作者：陈恭尹
朝代：清
体裁：五言律诗

举世醒皆醉，斯人迩亦遐。五车梁惠子，七叶汉张家。每有乘桴叹，常深彼黍嗟。乾坤无故国，白首尚天涯。
挽张桐君四首·其三
作者：陈恭尹
朝代：清
体裁：五言律诗

灯下文犹草，宵中馆已捐。有生终是化，无疾即为仙。胤子来千里，归舟动隔年。知君丈夫志，不死女儿边。
挽张桐君四首·其二
作者：陈恭尹
朝代：清
体裁：五言律诗

北海开尊久，南溟世泽深。萍蓬无定聚，松竹本同林。未免艰虞日，多承缱绻心。夜台今不作，寂寞叹人琴。
挽张桐君四首·其四
作者：陈恭尹
朝代：清
体裁：五言律诗

交君兄与弟，并是廿年前。五岭非深阻，双棺乃后先。长途号白马，中夜泣啼鹃。恸绝南州客，贫无絮酒钱。
挽汤惕庵先生
作者：陈恭尹
朝代：清
体裁：五言律诗

大雅久云没，中原尚此人。晨星方在望，宿草已逾春。便自成千载，何繇赎百身。唯馀召公树，蔽芾粤江滨。
捉搦歌四首
作者：陈恭尹
朝代：清

好月在天常患缺，硬弓在櫜常患折。男儿穷居苦无骨，老女不嫁忌嫁毕。两株银杏江边老，花者是公实者母。天生神物必有偶，独坐空房今白首。路傍古井人所食，清浅分明辨沙砾。可邻照影多行客，不见须眉见巾帼。江东蔗竿长丈二，中间可啖两头弃。少年往矣老不济，四十五十无多岁。
捉搦歌四首·其一
作者：陈恭尹
朝代：清
体裁：乐府曲辞

好月在天常患缺，硬弓在櫜常患折。男儿穷居苦无骨，老女不嫁忌嫁毕。
捉搦歌四首·其三
作者：陈恭尹
朝代：清
体裁：乐府曲辞

路傍古井人所食，清浅分明辨沙砾。可邻照影多行客，不见须眉见巾帼。
捉搦歌四首·其二
作者：陈恭尹
朝代：清
体裁：乐府曲辞

两株银杏江边老，花者是公实者母。天生神物必有偶，独坐空房今白首。
捉搦歌四首·其四
作者：陈恭尹
朝代：清
体裁：乐府曲辞

江东蔗竿长丈二，中间可啖两头弃。少年往矣老不济，四十五十无多岁。
握山唁予新塘率尔写怀因寄止斋寒塘两兄
作者：陈恭尹
朝代：清
体裁：七言律诗

频年兄弟得相依，散诞江乡共掩扉。薄酒上颜开卷后，竹竿持艇探泉归。眠贪笑语横支枕，出忘形骸乱著衣。今日对君唯有叹，鹣鹣只翼不成飞。
放云
作者：陈恭尹
朝代：清
体裁：五言律诗

触石看初上，囊盛偶共归。不堪贻好友，只自掩柴扉。岁旱人同望，龙灵尔所依。开轩纷五色，应近日边飞。
放歌行答何皇图
作者：陈恭尹
朝代：清
体裁：古风

君不闻汗血驹，坠地即能走千里。日食不能满一石，低首盐车鸣不起。又不闻丹穴雏，览德徘徊天路衢。积粟如山不一顾，食必竹实栖高梧。古来志士不草草，易得是饥难得饱。陶公独为子春歌，此声千载君知道。池亭细语暮春天，出处之义何皎然。相门才子有公等，亚夫德裕安能贤。四诗赠我殊霶霈，三舍犹应避旌旝。丈夫相得在中心，字句形骸乃其外。灵洲之气久不开，骄马蹴踏朝汉台。世风披靡不可道，岂无豪俊多英才。陈梁丘海四人杰，后生不识为何来。爱君意气独健举，欲驱短翮乘风雷，披衷置腹无矜猜。呜呼，即今谁能为此语，君家昔盛君尚孩，安得还君旧府当三台。
放牛
作者：陈恭尹
朝代：清
体裁：五言律诗

幸免为牺用，未将文绣加。青留函谷树，白转法王车。长角终何取，花蹄不足誇。小童吹短笛，归老老农家。
放猿
作者：陈恭尹
朝代：清
体裁：五言律诗

岂忍相羁久，哀吟损性灵。自然千载物，生有老人形。引臂山泉白，攀藤月峡青。何年成剑术，毛发已星星。
放萤
作者：陈恭尹
朝代：清
体裁：五言律诗

数点来中夜，低飞近客床。灯疏无复焰，星乱不成行。岂以干霄气，而依腐草光。林根须早去，屋上有新霜。
放蝶
作者：陈恭尹
朝代：清
体裁：五言律诗

抱茧初观化，笼纱为尔开。好寻花底去，或许梦中来。五彩难为画，双飞不用媒。罗浮原有洞，葛鲍御风回。
放驴
作者：陈恭尹
朝代：清

青脊？驴子，平生能苦辛。疾行虽后马，远到亦如人。刍秣岂云薄，衰迟宁久驯。从今卧春草，饮龁是天真。
放驴
作者：陈恭尹
朝代：清
体裁：五言律诗

青脊�驴子，平生能苦辛。疾行虽后马，远到亦如人。刍秣岂云薄，衰迟宁久驯。从今卧春草，饮龁是天真。
放鱼
作者：陈恭尹
朝代：清
体裁：五言律诗

升斗皆能活，人间迩杀机。急流窥进退，浊水羡甘肥。尔向江湖去，谁施网罟威。神鳞多变化，岂必尽成飞。
放鸭
作者：陈恭尹
朝代：清
体裁：五言律诗

畜此非吾意，浮沈看尔曹。赋形虚羽翼，天性善波涛。江色辽阳绿，军声雪夜高。因人书史册，未必在奇毛。
放鹤
作者：陈恭尹
朝代：清
体裁：五言律诗

放尔为骐骥，仙人与御风。翮盘三岛外，声落九天中。远影凝云白，还丹入顶红。苏耽遗井在，不必语辽东。
放鹰
作者：陈恭尹
朝代：清
体裁：五言律诗

北斗摇光散，西风健翮高。顺天行搏击，报德用贪饕。世每求虞网，吾惟解臂绦。桐柯方待凤，无处立而曹。
文昌阁诗寄张西宁娄涿
作者：陈恭尹
朝代：清
体裁：七言律诗

三年相望眼犹青，千里音书问驿亭。已尽南人归化雨，更开新阁礼文星。地无高下春皆种，家有弦歌夜不扃。想见使君闲更甚，清溪时倚画阑听。
新别
作者：陈恭尹
朝代：清
体裁：五言律诗

户外犹残月，江边已晓春。轻装来去易，孤烛别离新。角枕回怜汝，牛衣莫笑人。请看原上骨，岂得在生贫。
新塘早春怀蔡艮若何不偕
作者：陈恭尹
朝代：清
体裁：七言律诗

春云漠漠虎头东，几日移居杏再红。三径草生残雨后，数家门掩落花中。乡山久别吟兼梦，水驿多情浪与风。有约扁舟未能去，幽期空负钓鱼翁。
新安罗廷锡见访五羊翌日拜茗碗春茶之惠率尔赋谢
作者：陈恭尹
朝代：清
体裁：七言律诗

高轩何幸此相寻，浊世翩翩得所钦。霄汉长风当羽翼，黄山秋色落胸襟。贫无几席堪留客，老历艰虞未废吟。茗碗春芽持赠我，澹交如水见君心。
新苗
作者：陈恭尹
朝代：清
体裁：古风

高田易为瘠，下田易为肥。高田苗欲密，下田苗欲稀。春阳三二月，阴雨来霏霏。无论高与下，青青同一时。疏如雁行列，密若羊毛披。清风飒然至，荡漾生涟漪。回旋合万舞，荏弱不自持。遥遥极天碧，望望深人怀。先王制四民，士首农次之。非时尚不役，矧乃鞭与笞。一夫不播种，世有受其饥。须知元元命，系此青青丝。贱子为老农，敢以告有司。
方作寄潘紫登诗而其书适至即事柬之
作者：陈恭尹
朝代：清
体裁：七言律诗

握别东风柳始黄，榴花今已满山堂。正当念汝遗双鲤，恰好来书到五羊。远道常时通梦寐，把诗终日对琳琅。自怜白首论交久，独有斯人具肺肠。
方毛氏节烈歌
作者：陈恭尹
朝代：清
体裁：古风

君就木，妾坠楼，此心一日为千秋。死同穴，谷异室，此心十年如一日。严滩新冢高崔嵬，一棺两圹同时开。祝宗祈死亦太拙，粒米不入生何来。经旬礼佛饥无怠，正气在中能不馁。重泉一笑好相迎，易箦之言今尚在。吾翁吾父幸勿悲，舍生取义当如斯。承祧有子墓有碑，一死较胜坠楼时。
方邵村以诗序见贻赋此谢之且以送别
作者：陈恭尹
朝代：清
体裁：古风

大暑已过风初秋，金陵归客停扁舟。满城冠盖争饮饯，一日三醉尉佗楼。醉来翰墨无所惜，巨笔如龙飞肘腋。盈箱绢素积未开，一篇及我山中客。鸿文铁画光陆离，义心苦调君所知。枯树王裒今老矣，白头玄晏非公谁。方公方公何潇洒，十年不复乘骢马。地生名胜咨幽人，天与闲身作游者。燕支之北昆明西，罗浮日出闻天鸡。槟榔荔枝日大嚼，丹砂石髓如红泥。为君歌，送君归。不能黄鹄比翼事四海，双犍相伴还扶犁。
方长斯侍母夫人之其兄蒙章官舍赋别
作者：陈恭尹
朝代：清
体裁：五言律诗

彩服去翩翩，初游属少年。皇华虽客路，荆树即堂前。越雪临书晓，吴山入咏偏。遥知文采美，不让阿兄贤。
日本刀歌
作者：陈恭尹
朝代：清
体裁：古风

白日所出金铁流，铁之性刚金性柔。铸为宝刀能屈伸，屈以防身伸杀人。星流电激光离合，日华四射曈曈湿。阴风夜半刮面来，百万愁魂鞘中泣。中原岁岁飞白羽，世人见刀皆不顾。为恩为怨知是谁，宝刀何罪逢君怒。为君昼盛威与仪，为君夜伏魍与魑。水中有蛟贯其颐，山中有虎抉其皮。以杀止杀天下仁，宝刀所愿从圣人。
日重光
作者：陈恭尹
朝代：清
体裁：乐府曲辞

日重光，奈何鸡方鸣。日重光，昨日之日，固当舍我而行。日重光，懔乎若渊上之春冰。日重光，过中则昃西倾。日重光，年在壮盛难恒。日重光，譬如大将，背水阵兵。日重光，照是下土下氓。日重光，追膻逐臭如蝇。日重光，唯有达者成名。
早发新塘浦向广州东山舟中作
作者：陈恭尹
朝代：清
体裁：古风

寡出春已生，多愁老先及。穷檐思良友，冻浦命朝楫。依依海日上，稍稍寒霏入。物象交晦明，峰云屡开阖。火田赤尚烧，水岸青犹湿。秀色兴远林，芳华冒平隰。去目方屡延，归流一何急。前禽如退飞，昔屿乍遗粒。菱蔓或浮没，石窍有呼吸。伤哉逝川叹，恸矣岐途泣。百年曾几何，三十未能立。
早发资福寺至华首台道中复次前韵
作者：陈恭尹
朝代：清
体裁：七言律诗

一片烟光露正浓，秋衣沾湿两三重。芒鞋此地曾飞燕，竹杖何年更化龙。隔县尚看云母洞，到山先认老人峰。旧游渐喜僧房近，溪水琅琅不辨钟。
早雁
作者：陈恭尹
朝代：清
体裁：七言律诗

一声初度自衡湘，断续天边见几行。似有惊疑同避弋，只应来去为随阳。高飞关塞何曾阻，久宿蒹葭渐有霜。白首苏卿无恙在，北风时节倍思乡。
旱夜
作者：陈恭尹
朝代：清
体裁：五言律诗

饥岁苏犹未，农时旱可怜。无田春望雨，不寐夜观天。朱鸟垂檐没，银蟾入户圆。邻家桔槔叟，潮上独撑船。
明妃怨
作者：陈恭尹
朝代：清
体裁：五言绝句

生死归殊俗，君王命妾来。莫令青冢草，生近李陵台。
易宣人过访
作者：陈恭尹
朝代：清
体裁：七言律诗

衰草闲园鸟不飞，海楼高坐每斜晖。是谁肯问幽栖地，有客身披隐士衣。独往肝肠怜汝小，后来风雅见人希。深谈三日还三夜，未放江门一棹归。
春初送王新侯归宜兴王叔琬归宝坻
作者：陈恭尹
朝代：清
体裁：七言律诗

并辔非为汗漫游，燕吴万里一归舟。大江中路分南北，五岭重来定夏秋。冰下跃鳞桃浪细，岸边闻鸟柳风柔。诗家能事春唯甚，箧里新添是唱酬。
春夜同王说作王东村程周量宿六莹堂怀主人梁药亭
作者：陈恭尹
朝代：清
体裁：古风

南州秋色初流火，西方月向梧桐堕。当时欢会草堂前，一月词人满高座。主人命倒玉缸春，小奴跪进雕盘果。飞觥授简恣所为，画地书天无不可。今夜草堂集朋辈，主人安在在驴背。梧桐未叶月不明，银灯吐焰空相对。檐头急雨如扬沙，飞向君前作雪花。雪中旅店关山路，欲梦何门觅君处。黄金台畔士如云，几许风期得似君。明朝便奋南溟翼，老夫不勒北山文。
春夜城西对酒歌
作者：陈恭尹
朝代：清
体裁：古风

苍天胡为使我老，百年饮酒苦不早。学书学剑将何求，富贵何如一春草。西城北郭狐狸穴，一坟未兴一坟灭。英雄事业满丹青，欲向何丘问枯骨。且当把烛对朋侪，千卮酬酢开中怀。身后那能有知己，有如月坠西江水，万丈光芒终已矣。
春夜集丹柯阁听虫分赋得心字
作者：陈恭尹
朝代：清
体裁：七言律诗

方塘千尺在堂阴，一片春虫语渐深。出蛰惊雷喧昨夜，洗兵疏雨过前林。希微拟共寒更转，断续如知座客吟。况是将军铃阁下，闻声倍切式蛙心。
春寒
作者：陈恭尹
朝代：清
体裁：五言律诗

昼坐犹呼炭，朝吟不放杯。雨名罗粉细，风为剪刀催。噤舌莺飞去，垂肩鹤出来。诗心与红蕊，总是犯寒开。
春屐
作者：陈恭尹
朝代：清
体裁：五言律诗

自蜡一双屐，南金不是过。世人皆大笑，未雨更如何。高齿防欹侧，深泥免轗轲。病身须托尔，三月好花多。
春山
作者：陈恭尹
朝代：清
体裁：古风

诸峰无近远，若与野人期。未改高寒色，青青又一时。后来花在眼，昨夜雪添池。拟着泉边屋，从今插短篱。
春岸
作者：陈恭尹
朝代：清
体裁：五言律诗

野岸关心地，高花下亦花。弱枝低浪举，轻片落风斜。有力黄柑酒，无营白鸟家。客中才见月，一夕梦汀沙。
春帆
作者：陈恭尹
朝代：清
体裁：五言律诗

极浦浮无际，轻帆挂自牢。入天云片立，排日海门高。险绝行鲛室，风长引鹭涛。故人春有信，书阁坐劳劳。
春感十二首次王础尘
作者：陈恭尹
朝代：清

六十流光早识春，春风只恋鬓华新。乘时燕雁知来去，启蛰龙蛇自屈伸。学稼何年为得岁，种瓜无地可称秦。偶然把钓非期获，自照须眉向水滨。不知何处问阳回，但觉残年万物催。关外虎头无定远，世间人面有牛哀。颇疑孤竹移贪水，真信昆池是劫灰。赤地比来馀万里，青春不到白龙堆。春归长怯楝花风，人世宁堪号作翁。老去朱颜谁复少，西沉红日有时东。攀髯无药留轩帝，存种何方学窦融。一任浮云自舒卷，必无欺我是苍穹。此生如叶任风吹，高下随之不自私。积雪峰峦迎日早，后凋松柏应春迟。人间罔极恩难报，天道无言怨岂知。生我昂藏虚七尺，年年寒食一增悲。桑榆回首望朝晖，隙驷光阴迅若飞。一世有言同结舌，百年无日不开扉。每愁酒尽莺花满，预喜春生笋蕨肥。击壤自今歌帝力，杖藜还著住山衣。天池古昔是南隅，闻说鲲鹏有令图。水变蓬瀛今已浅，石填精卫合教枯。关封西汉曾黄屋，鼎峙东吴自赤乌。莫笑霸王非善计，荒陵人尚禁樵苏。昨日宣防尚筑堤，今朝函谷欲封泥。安攘举世俱无策，桃李公门别有蹊。老去情怀多作恶，春来朋酒直须携。扁舟不厌乘流去，洗耳先寻饮犊溪。只为平生志未灰，罗浮家近是蓬莱。曾窥抱朴书千首，易得安期枣一枚。峰顶三更时见日，村前十月早开梅。期君共隐谁宾主，浊酒相欢不厌陪。黄龙苍兕各成尘，云物犹依故国新。击楫临流虚往事，据鞍雄盻又何人。三灵此日应移卜，五岳何年复贡珍。记得斗牛曾伐岁，越王勾践合焦唇。世间何日不风云，从虎从龙各自分。且就小山名隐士，敢论大树号将军。诗书本是劳人事，綦缟聊堪乐我贫。莫笑南枝无北向，汉陵松柏气氤氲。潮长潮消不辨门，域中唯有水轮尊。乾坤万里通呼吸，日月双丸自吐吞。岛近仙人多大药，州从神禹贡瑶琨。百川依旧朝宗在，谁信天南正气存。斯世萧条不忍看，壮心磨尽况衰残。每从行迈歌离黍，曾受深恩愧伐檀。嬴氏首功终短祚，汉家王业不偏安。一□一□归何处，有□遗臣□是难。
春感十二首次王础尘·其一
作者：陈恭尹
朝代：清
体裁：七言律诗

六十流光早识春，春风只恋鬓华新。乘时燕雁知来去，启蛰龙蛇自屈伸。学稼何年为得岁，种瓜无地可称秦。偶然把钓非期获，自照须眉向水滨。
春感十二首次王础尘·其七
作者：陈恭尹
朝代：清
体裁：七言律诗

昨日宣防尚筑堤，今朝函谷欲封泥。安攘举世俱无策，桃李公门别有蹊。老去情怀多作恶，春来朋酒直须携。扁舟不厌乘流去，洗耳先寻饮犊溪。
春感十二首次王础尘·其三
作者：陈恭尹
朝代：清
体裁：七言律诗

春归长怯楝花风，人世宁堪号作翁。老去朱颜谁复少，西沉红日有时东。攀髯无药留轩帝，存种何方学窦融。一任浮云自舒卷，必无欺我是苍穹。
春感十二首次王础尘·其九
作者：陈恭尹
朝代：清
体裁：七言律诗

黄龙苍兕各成尘，云物犹依故国新。击楫临流虚往事，据鞍雄盻又何人。三灵此日应移卜，五岳何年复贡珍。记得斗牛曾伐岁，越王勾践合焦唇。
春感十二首次王础尘·其二
作者：陈恭尹
朝代：清
体裁：七言律诗

不知何处问阳回，但觉残年万物催。关外虎头无定远，世间人面有牛哀。颇疑孤竹移贪水，真信昆池是劫灰。赤地比来馀万里，青春不到白龙堆。
春感十二首次王础尘·其五
作者：陈恭尹
朝代：清
体裁：七言律诗

桑榆回首望朝晖，隙驷光阴迅若飞。一世有言同结舌，百年无日不开扉。每愁酒尽莺花满，预喜春生笋蕨肥。击壤自今歌帝力，杖藜还著住山衣。
春感十二首次王础尘·其八
作者：陈恭尹
朝代：清
体裁：七言律诗

只为平生志未灰，罗浮家近是蓬莱。曾窥抱朴书千首，易得安期枣一枚。峰顶三更时见日，村前十月早开梅。期君共隐谁宾主，浊酒相欢不厌陪。
春感十二首次王础尘·其六
作者：陈恭尹
朝代：清
体裁：七言律诗

天池古昔是南隅，闻说鲲鹏有令图。水变蓬瀛今已浅，石填精卫合教枯。关封西汉曾黄屋，鼎峙东吴自赤乌。莫笑霸王非善计，荒陵人尚禁樵苏。
春感十二首次王础尘·其十
作者：陈恭尹
朝代：清
体裁：七言律诗

世间何日不风云，从虎从龙各自分。且就小山名隐士，敢论大树号将军。诗书本是劳人事，綦缟聊堪乐我贫。莫笑南枝无北向，汉陵松柏气氤氲。
春感十二首次王础尘·其十一
作者：陈恭尹
朝代：清
体裁：七言律诗

潮长潮消不辨门，域中唯有水轮尊。乾坤万里通呼吸，日月双丸自吐吞。岛近仙人多大药，州从神禹贡瑶琨。百川依旧朝宗在，谁信天南正气存。
春感十二首次王础尘·其十二
作者：陈恭尹
朝代：清
体裁：七言律诗

斯世萧条不忍看，壮心磨尽况衰残。每从行迈歌离黍，曾受深恩愧伐檀。嬴氏首功终短祚，汉家王业不偏安。一□一□归何处，有□遗臣□是难。
春感十二首次王础尘·其四
作者：陈恭尹
朝代：清
体裁：七言律诗

此生如叶任风吹，高下随之不自私。积雪峰峦迎日早，后凋松柏应春迟。人间罔极恩难报，天道无言怨岂知。生我昂藏虚七尺，年年寒食一增悲。
春日同吴又札梁耋符郭公鹫游东郊倪公堤观徐邑侯新修石桥松路
作者：陈恭尹
朝代：清
体裁：七言律诗

杏花风里酒旗翻，郭外新堤带远村。双塔云生偏荫路，九桥潮长各争门。童年捧杖还谁在，老大归心未易言。待得小松高百尺，与君春雨更携尊。
春日王也夔招游蒲涧即事作
作者：陈恭尹
朝代：清
体裁：七言律诗

何处春郊布绮筵，菖蒲涧口接濂泉。竹分山色为门径，石咽溪声似管弦。野寺苍凉怀古地，东风晴暖试花天。闲来偶共山僧笑，不醉溪桥又五年。
春日登粤王台
作者：陈恭尹
朝代：清
体裁：七言律诗

花发高台磴道遥，粤王曾此拜中朝。谁云七郡初归汉，古者南交已宅尧。江势急流宗渤澥，山光相望忆箫韶。炎州文物从来事，霸气千年倍寂寥。
春日过刘汉水李世臣于黄木山堂王东村欧阳伟人林本茅偕至即事分赋兼怀李铎臣西行得青字
作者：陈恭尹
朝代：清
体裁：五言律诗

轩盖来深巷，芳菲满一庭。小花丛作白，新柳浅为青。觅句兼春枕，挥杯到夜星。永怀西上客，江月自扬舲。
春泉
作者：陈恭尹
朝代：清
体裁：五言律诗

石上冰初解，田间绿已阴。无穷资地力，不息自天心。暗谷藏声浅，平池见底深。但令常润下，何用更为霖。
春灯
作者：陈恭尹
朝代：清
体裁：五言律诗

疏灯传客影，一半落窗纱。老眼吾看晕，东风汝亦花。夜吟良足恋，春酒不劳赊。犬子惊时节，裁书问到家。
春草
作者：陈恭尹
朝代：清
体裁：五言律诗

春色来何处，南州得最先。萌芽依宿烧，鲜洁近幽泉。力弱犹穿土，光摇不隔天。自今归马后，随地醉须眠。
春衣
作者：陈恭尹
朝代：清
体裁：五言律诗

东风曾不定，乍暖复馀寒。走马初沾汗，看花每出栏。佳人传素手，公子试轻纨。白石高吟客，而今衣尚单。
春阴
作者：陈恭尹
朝代：清
体裁：五言律诗

春色来何处，郊云密自西。酿花成大叶，催雨作新泥。野日笼无影，遥峰截欲齐。良苗今有喜，一为报烝黎。
晚饮湛用喈双峰阁即送之北上因寄程周量
作者：陈恭尹
朝代：清
体裁：古风

秋月已向尽，篱花黄几枝。北风昨夜吹木叶，一一飞度楼南池。登楼旷望见千里，廓落天围净无滓。海色为霞树外明，双峰如黛空中起。龙鳞相比万室开，中有甲第排云雷。君家尚书明绝学，自堰长江筑钓台。闻孙复得任公子，手探骊珠来赤水。再献君门虽未售，南琛何患无知己。塞鸿摇曳向南声，行子迢迢更北征。居人次第起相饯，青衣十五调鸣筝。饮君酒，送君行。中路秦淮雪正霁，到日长安花始明。长安虽乐未西笑，因忆程生最同调。风雅曾深海上期，声华早擅中原妙。别来五载音问稀，芙蓉阙下振朝衣。凭君为寄长相念，便理云翰追逐飞。
晤何慎思顺德于珠江舟中率尔投赠
作者：陈恭尹
朝代：清
体裁：七言律诗

东风飞舄早相闻，一揖而今慰望云。千里故人劳问我，五峰明月喜来君。炎州地迥梅先白，泽国冬残雪未雰。幸近乐郊闻善政，旧居归拟事耕耘。
晤杨春州止庵于五羊翌日拜良酝之惠赋此奉谢
作者：陈恭尹
朝代：清
体裁：七言律诗

快瞻风度从今日，得读文章已十年。赵尉台边怀古地，崆峒岩下早秋天。凫飞霄汉来容易，邑有神君望俨然。一席高谈人已醉，醇醪贻我意兼传。
曲肱处自得居为王云庵赋
作者：陈恭尹
朝代：清
体裁：七言绝句

一肱伸缩总吾身，偶枕闲斋梦亦真。世上浮云皆外物，个中谁是独醒人。
月夜同湛用喈过泉长纵饮梅花下
作者：陈恭尹
朝代：清
体裁：七言律诗

似云孤起鹤孤飞，一片空明立小池。过客只惭依玉树，见花何必羡琼枝。月当瘦影徘徊见，酒引浓香寂寞知。落得满头君莫笑，鬓毛非久亦如斯。
月夜姚菊里载酒招同郭清霞陶苦子邹中和简文震重集邹仪生寒玉堂同赋用空字
作者：陈恭尹
朝代：清
体裁：五言律诗

寂历霜天外，宵来有雁鸿。树声风自北，池影月方中。良会复能再，清尊况不空。登台望星彩，神剑为谁雄。
月夜家园小台酌别吴山带
作者：陈恭尹
朝代：清
体裁：七言律诗

已戒征航香浦间，小台聊共此时闲。风声自沸阶前茗，月色遥分郭外山。笑语从容天渐曙，别离南北鬓俱班。儿孙引领听春信，消息真传一解颜。
月夜怀王东村
作者：陈恭尹
朝代：清
体裁：五言律诗

王子知名早，而今似老夫。诗教流俗怪，痴爱美人扶。隔岁书归岭，他乡月在湖。滕王高阁上，今夜捋虬须。
月夜紫诠使君寓斋同蓝公漪朱甸安吴山带叠韵三首
作者：陈恭尹
朝代：清

只尺濂溪有旧祠，石存九曜已无池。光风霁月今犹昔，辜负前贤石上诗。月午应门未上关，尘机暂息似空山。澄清天宇谁能滓，多谢微云点缀斑。漏水迢迢转玉龙，金壶银箭未从容。眼前共坐人千里，良夜他时何处逢。
月夜紫诠使君寓斋同蓝公漪朱甸安吴山带叠韵三首·其一
作者：陈恭尹
朝代：清
体裁：七言绝句

只尺濂溪有旧祠，石存九曜已无池。光风霁月今犹昔，辜负前贤石上诗。
月夜紫诠使君寓斋同蓝公漪朱甸安吴山带叠韵三首·其三
作者：陈恭尹
朝代：清
体裁：七言绝句

漏水迢迢转玉龙，金壶银箭未从容。眼前共坐人千里，良夜他时何处逢。
月夜紫诠使君寓斋同蓝公漪朱甸安吴山带叠韵三首·其二
作者：陈恭尹
朝代：清
体裁：七言绝句

月午应门未上关，尘机暂息似空山。澄清天宇谁能滓，多谢微云点缀斑。
月步
作者：陈恭尹
朝代：清
体裁：五言律诗

空阶宜晚步，步步影随人。回首青天外，西飞月一轮。银蟾元不没，仙桂自长春。晦朔犹生死，人天总未真。
月节折杨柳歌十三首 其一 正月歌
作者：陈恭尹
朝代：清
体裁：乐府曲辞

野雪犹未开，水边与林上，次第送青来。折杨柳，不知思已深，只讶春何久。
月节折杨柳歌十三首 其七 七月歌
作者：陈恭尹
朝代：清
体裁：乐府曲辞

杨州牛女纪，孟月渡河秋，人间复何似。折杨柳，蟢子识窗前，誇道天孙巧。
月节折杨柳歌十三首 其三 三月歌
作者：陈恭尹
朝代：清
体裁：乐府曲辞

采薇薇已柔，东西复南北，念子何时休。折杨柳，持为七宝鞭，追逐骅骝后。
月节折杨柳歌十三首 其九 九月歌
作者：陈恭尹
朝代：清
体裁：乐府曲辞

零露已为霜，秾华不堪玩，晚菊馀芬芳。折杨柳，疏密葺藩篱，不负重阳酒。
月节折杨柳歌十三首 其二 二月歌
作者：陈恭尹
朝代：清
体裁：乐府曲辞

红碧两参差，芳香满林薄，望欢殊未来。折杨柳，我有千里心，愿寄双飞鸟。
月节折杨柳歌十三首 其五 五月歌
作者：陈恭尹
朝代：清
体裁：乐府曲辞

家带辟兵符，螳螂诚有斧，不足禦隆车。折杨柳，刻作孟尝君，才堪役鸡狗。
月节折杨柳歌十三首 其八 八月歌
作者：陈恭尹
朝代：清
体裁：乐府曲辞

云气方四除，明月有正色，依依照吾庐。折杨柳，斫尽碍门枝，不患秋光少。
月节折杨柳歌十三首 其六 六月歌
作者：陈恭尹
朝代：清
体裁：乐府曲辞

大鸟怒而飞，海水方飘扬，浩涆将焉归。折杨柳，天作飓母风，四面来吹子。
月节折杨柳歌十三首 其十 十月歌
作者：陈恭尹
朝代：清
体裁：乐府曲辞

天净北风高，鹰隼盘空中，意气真雄豪。折杨柳，镞取董泽蒲，一试穿杨手。
月节折杨柳歌十三首 其十一 十一月歌
作者：陈恭尹
朝代：清
体裁：乐府曲辞

大野极群阴，万物方嗷嗷，一复见天心。折杨柳，立表测土中，短长占日晷。
月节折杨柳歌十三首 其十三 闰月歌
作者：陈恭尹
朝代：清
体裁：乐府曲辞

历象有前期，天王在门中，百辟盛威仪。折杨柳，四序相周流，盈虚信天道。
月节折杨柳歌十三首 其十二 十二月歌
作者：陈恭尹
朝代：清
体裁：乐府曲辞

水泽腹已坚，坎险化为夷，走马渡长川。折杨柳，杨柳不成阴，濯濯青松老。
月节折杨柳歌十三首·正月歌
作者：陈恭尹
朝代：清

野雪犹未开，水边与林上，次第送青来。折杨柳，不知思已深，只讶春何久。红碧两参差，芳香满林薄，望欢殊未来。折杨柳，我有千里心，愿寄双飞鸟。采薇薇已柔，东西复南北，念子何时休。折杨柳，持为七宝鞭，追逐骅骝后。寒消时未暑，梅子欲成黄，摽落当谁取。折杨柳，青春不可追，长条已堪扫。家带辟兵符，螳螂诚有斧，不足禦隆车。折杨柳，刻作孟尝君，才堪役鸡狗。大鸟怒而飞，海水方飘扬，浩涆将焉归。折杨柳，天作飓母风，四面来吹子。杨州牛女纪，孟月渡河秋，人间复何似。折杨柳，蟢子识窗前，誇道天孙巧。云气方四除，明月有正色，依依照吾庐。折杨柳，斫尽碍门枝，不患秋光少。零露已为霜，秾华不堪玩，晚菊馀芬芳。折杨柳，疏密葺藩篱，不负重阳酒。天净北风高，鹰隼盘空中，意气真雄豪。折杨柳，镞取董泽蒲，一试穿杨手。大野极群阴，万物方嗷嗷，一复见天心。折杨柳，立表测土中，短长占日晷。水泽腹已坚，坎险化为夷，走马渡长川。折杨柳，杨柳不成阴，濯濯青松老。历象有前期，天王在门中，百辟盛威仪。折杨柳，四序相周流，盈虚信天道。
月节折杨柳歌十三首正月歌
作者：陈恭尹
朝代：清
体裁：诗

寒消时未暑，梅子欲成黄，摽落当谁取。折杨柳，青春不可追，长条已堪扫。
月重轮
作者：陈恭尹
朝代：清
体裁：乐府曲辞

月重轮，照天下。使天若无明月，万古当为长夜。何夜无月，月有虚盈。谁为匪民，达者成名。
有约惠州偶以事不即往月夜独坐奉怀王使君子千三首
作者：陈恭尹
朝代：清

好溯东江水，新晴月又圆。滩高鸣尽夜，山峭绿兼天。昨日数行札，谁家百丈船。使君应倚槛，相望郡楼前。北牖开千嶂，西亭领二湖。旧题诗总在，宿约日频逾。官廨邻仙岛，人居著画图。此时称兕后，乘月想登舻。忼慨多奇气，人称赵与燕。看君名已遂，于道守弥坚。世事增诸感，诗才老去年。从来不朽者，枘凿有方圆。
有约惠州偶以事不即往月夜独坐奉怀王使君子千三首·其一
作者：陈恭尹
朝代：清
体裁：五言律诗

好溯东江水，新晴月又圆。滩高鸣尽夜，山峭绿兼天。昨日数行札，谁家百丈船。使君应倚槛，相望郡楼前。
有约惠州偶以事不即往月夜独坐奉怀王使君子千三首·其三
作者：陈恭尹
朝代：清
体裁：五言律诗

忼慨多奇气，人称赵与燕。看君名已遂，于道守弥坚。世事增诸感，诗才老去年。从来不朽者，枘凿有方圆。
有约惠州偶以事不即往月夜独坐奉怀王使君子千三首·其二
作者：陈恭尹
朝代：清
体裁：五言律诗

北牖开千嶂，西亭领二湖。旧题诗总在，宿约日频逾。官廨邻仙岛，人居著画图。此时称兕后，乘月想登舻。
有进川南使君新荔枝者是日初尝苦瓜使君纪之以诗与吴山带和之次吴韵二首
作者：陈恭尹
朝代：清

二年留滞思三峡，七载清吟守一麾。瓜果东南尝已遍，无人轻快似消梨。疥皮青紫各为篮，君自能餐我亦堪。只是平生酸不得，越人尝胆旧来谙。
有进川南使君新荔枝者是日初尝苦瓜使君纪之以诗与吴山带和之次吴韵二首·其一
作者：陈恭尹
朝代：清
体裁：七言绝句

二年留滞思三峡，七载清吟守一麾。瓜果东南尝已遍，无人轻快似消梨。
有进川南使君新荔枝者是日初尝苦瓜使君纪之以诗与吴山带和之次吴韵二首·其二
作者：陈恭尹
朝代：清
体裁：七言绝句

疥皮青紫各为篮，君自能餐我亦堪。只是平生酸不得，越人尝胆旧来谙。
望燕
作者：陈恭尹
朝代：清
体裁：七言律诗

封侯重颔黑衣袿，锦臆如花剪尾齐。岁岁自来蓬户里，双双飞出柳塘西。清秋别我知何去，旧垒归心想未迷。郭外沃田抛弃尽，不忧无处觅春泥。
木末
作者：陈恭尹
朝代：清
体裁：五言律诗

芙蓉芳不染，灼灼出清澜。自入骚人赋，真从木末看。夏秋无异候，醒醉未殊观。莫咏寒山句，寒山本自寒。
木笔花
作者：陈恭尹
朝代：清
体裁：七言律诗

古今为梦诧文通，木德由来盛在东。独抱淡香残雪后，力持高格百花中。身堪舟楫材宜老，玉拟形容琢未工。羲画以来无可写，闲开闲落自春风。
木绵花歌
作者：陈恭尹
朝代：清
体裁：古风

粤江二月三月来，千树万树朱华开。有如尧时十日出沧海，又似魏宫万炬环高台。覆之如铃仰如爵，赤瓣熊熊星有角。浓须大面好英雄，壮气高冠何落落。后出棠榴枉有名，同时桃杏惭轻薄。祝融炎帝司南土，此花无乃群芳主。巢鸟须生丹凤雏，落英拟化珊瑚树。岁岁年年五岭间，北人无路望朱颜。愿为飞絮衣天下，不道边风朔雪寒。
朱廉斋以张穆之画册索题为作磨痒马歌赠其象郡之行
作者：陈恭尹
朝代：清
体裁：古风

铁桥老笔多生趣，画马解作痒磨树。三足作力一足拳，短鬣萧萧首回顾。兰筋不动尾丝垂，竹耳双高目光怒。吁嗟神物宜千里，散放平皋独何故。战士场中不一嘶，瑶池可到谁为御。虽辞衔勒得天真，未免蹉跎损高步。古今万物一马也，朱公索我为长句。顿觉风生尺幅间，疏林叶脱天霜露。海头一州大如斗，骏足骖驔岂堪驻。何不负图自出圣人前，何不籋云直上高天路。世间岂无伯乐与王良，为君歌此画马章。
朱式金招同王础尘张桐君潘函观朱子成周夏声周维念王紫巘集东郊珠会亭分得五歌
作者：陈恭尹
朝代：清
体裁：七言律诗

新结茆亭匝碧波，清尊邀客更能过。天连浦溆帆争入，山杂云霞晚渐多。暑气乍消闻急雨，野风轻度送馀歌。升平旧事从今复，胜赏其如白发何。
朱玉树以画梅见贻赋谢
作者：陈恭尹
朝代：清
体裁：七言绝句

玉堂仙子玉髯髭，老笔能飞屈铁枝。正是雪消明月落，罗浮山下梦醒时。
杂诗
作者：陈恭尹
朝代：清
体裁：古风

二月桃始华，鸣鸠拂其翰。何以遣忧伤，青樽命游观。客有燕赵人，临流发清弹。一鼓霜霰零，再鼓凝冰散。萧萧徵羽声，举坐皆窃叹。归来酒力薄，安寐不至旦。雄剑鸣鞘中，夜起视星汉。
杂诗
作者：陈恭尹
朝代：清
体裁：五言律诗

骏马黑貂弓，悲歌燕市东。少年尚意气，不数古英雄。侠骨穷逾壮，冰心老渐空。浮云无定所，舒卷任秋风。
杂诗九首
作者：陈恭尹
朝代：清

浟浟东逝水，怆怆南征子。水逝水所归，苍天曷为此。衔悲历君庭，宵风动茅苇。东井嘒方中，天弧曜其矢。闻君旅其下，长跪愿有启。梁土多黑波，马渴君安恃。雁度葭菼黄，月悬江汉秋。离人喟清夜，挟瑟临高楼。西瞻赤壁涯，东思沧海流。朱弦感英声，磊砢不可收。下阶重太息，古调今谁酬。哀彼促织虫，有生亦何求。衣裳非所温，唧唧怀殷忧。杖策有所适，乃至南山阿。飞雪曜峻涂，高冰积嵯峨。仰见双羽人，被服扬轻霞。揖我升丹梯，飞步游天河。下窥失五岳，累块存中华。群星与日月，熠若流萤过。命我一丸药，天陨子不磨。长揖谢羽人，蓄志不慕多。兹生有馀责，区区计其他。回车复吾路，路有张鸟罗。凤鸟易高飞，罗雀如之何。霜至草木寒，关河凄以风。扁舟越湘水，迟暮予何心。美人彩云端，欲往闻遗音。云端不可即，离别销颜色。三朝掩明镜，对面不相识。商风自何来，白云起秋色。梧柯下一叶，百卉萋未息。天地方疾威，美者先受抑。捐生故有人，困馁焉足惜。丰此百年躯，只为蝼蚁德。萧萧君马鸣，夜夜闻歌声。马悲慕俦侣，独歌谁和汝。结束下空阶，仰瞻霜与露。缺月衔东隅，旄头没何处。思为伺晨鸟，举舌催天曙。家临青山侧，前望白杨道。遥遥孤坟下，有士怀其宝。存思泽万物，一身乃先槁。驾言采杜衡，涉野多秋草。同心复几人，相看日趋老。金节天地肃，白日遄西飞。繁星不照物，流萤有馀辉。灼灼宵征子，车马轻且肥。明灯集倡楼，四角扬清丝。佳人映瑶席，仿佛凝幽姿。回眸粲一顾，百万焉足挥。锦衾既以陈，鸳鸯罥重帏。欢乐永今夕，此生不愿馀。佳人含笑言，生死齐所归。旭日临高城，城中何浩浩。楼台动丝管，金碧相照耀。在野方为鱼，太康无乃早。浩歌感畴昔，瞻望淇园道。下有流汤汤，上有竹窈窈。河流日以溢，竹生日以老。
杂诗九首·其一
作者：陈恭尹
朝代：清
体裁：古风

浟浟东逝水，怆怆南征子。水逝水所归，苍天曷为此。衔悲历君庭，宵风动茅苇。东井嘒方中，天弧曜其矢。闻君旅其下，长跪愿有启。梁土多黑波，马渴君安恃。
杂诗九首·其七
作者：陈恭尹
朝代：清
体裁：古风

家临青山侧，前望白杨道。遥遥孤坟下，有士怀其宝。存思泽万物，一身乃先槁。驾言采杜衡，涉野多秋草。同心复几人，相看日趋老。
杂诗九首·其三
作者：陈恭尹
朝代：清
体裁：古风

杖策有所适，乃至南山阿。飞雪曜峻涂，高冰积嵯峨。仰见双羽人，被服扬轻霞。揖我升丹梯，飞步游天河。下窥失五岳，累块存中华。群星与日月，熠若流萤过。命我一丸药，天陨子不磨。长揖谢羽人，蓄志不慕多。兹生有馀责，区区计其他。回车复吾路，路有张鸟罗。凤鸟易高飞，罗雀如之何。
杂诗九首·其九
作者：陈恭尹
朝代：清
体裁：古风

旭日临高城，城中何浩浩。楼台动丝管，金碧相照耀。在野方为鱼，太康无乃早。浩歌感畴昔，瞻望淇园道。下有流汤汤，上有竹窈窈。河流日以溢，竹生日以老。
杂诗九首·其二
作者：陈恭尹
朝代：清
体裁：古风

雁度葭菼黄，月悬江汉秋。离人喟清夜，挟瑟临高楼。西瞻赤壁涯，东思沧海流。朱弦感英声，磊砢不可收。下阶重太息，古调今谁酬。哀彼促织虫，有生亦何求。衣裳非所温，唧唧怀殷忧。
杂诗九首·其五
作者：陈恭尹
朝代：清
体裁：古风

商风自何来，白云起秋色。梧柯下一叶，百卉萋未息。天地方疾威，美者先受抑。捐生故有人，困馁焉足惜。丰此百年躯，只为蝼蚁德。